……………………(sz.) napirend

Előterjesztve: a Közoktatási, Közművelődési, Sport,

Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. május 31-i rendes ülésére**

**Tárgy: Javaslat a Budapest Főváros II. Kerületi Önkormányzat gyermekjóléti és gyermekvédelmi feladatainak ellátásáról szóló 2021. évi átfogó értékelés elfogadására**

**Készítette:** …………………………………

Ötvös Zoltán osztályvezető

Intézményirányítási Osztály s.k.

**Egyeztetve:**  …………………………………

Vargáné Luketics Gabriella

humánszolgáltatási igazgató s.k.

Látta: ……………………………………

dr. Szalai Tibor jegyző

…………………………………………

dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 96.§ (6) bekezdése szerint:

*„A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig – a külön jogszabályban meghatározott tartalommal – átfogó értékelést készít. Az értékelést – települési önkormányzat esetén a képviselő-testület általi megtárgyalást követően – meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja*.”

Az értékelés tartalmazza mindazokat a követelményeket, melyeket a gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Korm. rendelet 10. melléklete előír az önkormányzatok számára.

Az értékelés a fentiek alapján bemutatja:

- a település demográfiai mutatóit, különös tekintettel a 0-18 éves korosztály adataira;

- az önkormányzat által nyújtott pénzbeli, természetbeni ellátások biztosítására vonatkozó adatokat;

- a gyermekétkeztetés megoldásának módjait, kedvezményben részesülőkre vonatkozó statisztikai adatokat;

- az önkormányzat által biztosított személyes gondoskodást nyújtó ellátásokat;

- a gyermekek napközbeni és átmeneti ellátásának tapasztalatait;

- a felügyeleti szervek, illetve a fenntartó által végzett ellenőrzések megállapításait;

- a jövőre vonatkozó javaslatok, célok meghatározását;

- a bűnmegelőzési cselekvési program és koncepció főbb – elsősorban gyermek és ifjúságvédelemmel összefüggő – elemeit;

- a civil szervezetekkel való együttműködés kereteit.

Annak érdekében, hogy a Budapest Főváros II. Kerületi Önkormányzat a törvényi kötelezettségének eleget tudjon tenni, szükséges az előterjesztés elfogadása a jogszabályban nevesített május 31. napja határidőig.

**HATÁROZATI JAVASLAT**

A Képviselő-testület úgy dönt, hogy a Budapest Főváros II. Kerületi Önkormányzat gyermekjóléti és gyermekvédelmi feladatainak ellátásáról szóló 2021. évi - a határozat mellékletét képező - átfogó értékelést elfogadja.

**Felelős:** Polgármester

**Határidő:** 2022. május 31.

*A határozat elfogadása egyszerű többségű szavazati arányt igényel.*

**Budapest, 2022. május 11.**

**Kovács Márton**

alpolgármester



**Budapest Főváros II. Kerületi Önkormányzat gyermekjóléti és gyermekvédelmi feladatainak ellátásáról szóló 2021. évi átfogó értékelése**

***Összeállította: Intézményirányítási Osztály***

***Elfogadva: …….* 2022.(V. …..) *határozattal***

# Bevezető

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 96. § (6) bekezdése kötelező jelleggel írja elő az önkormányzatok beszámolási kötelezettségét az alábbiak szerint:

*„**A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig – a külön jogszabályban meghatározott tartalommal – átfogó értékelést készít. Az értékelést – települési önkormányzat esetén a képviselő-testület általi megtárgyalást követően – meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.”*

A települési önkormányzat által készítendő gyermekjóléti és gyermekvédelmi feladatainak ellátásáról szóló átfogó értékelés tartalmi követelményei a 149/1997. (IX. 10.) Korm. rendelet 10. számú melléklete alapján:

1. A település demográfiai mutatói, különös tekintettel a 0–18 éves korosztály adataira.

2. Az önkormányzat által nyújtott pénzbeli, természetbeni ellátások biztosítása:

– a rendszeres gyermekvédelmi kedvezményben részesülők száma kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,

– egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,

– gyermekétkeztetés megoldásának módjai, kedvezményben részesülőkre vonatkozó statisztikai adatok.

3. Az önkormányzat által biztosított személyes gondoskodást nyújtó ellátások bemutatása:

- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

– gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása.

5. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

6. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

7. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drog-prevenció stb.).

# 1. Demográfiai adatok

**Lakosságszám/fő**:2016. évben: 88 128


2017. évben: 87 982

2018. évben: 87 793

2019. évben: 87 275

2020. évben: 86 708

2021. évben: 85 854

**

*Forrás: Helyi Vizuál Regiszter 2021.*

A különböző statisztikai adatbázisok számadataiban van ugyan minimális eltérés a kerület lakónépességére vonatkozóan, a Visual regiszter (népesség nyilvántartás helyi rendszere) adatai alapján a lakosság száma az elmúlt években folyamatosan csökkent.

2020. évben az összlakosság 86 708 fő, ebből a női lakosság száma 46 819 fő, a férfi lakosság száma pedig 39 889 fő volt.

2021. évben az összlakosság 85 854 fő, ebből a női lakosság száma 46 334 fő, a férfi lakosság 39 520 fő volt.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Korcsoport (év)** | **0-2** | **3-5** | **6-13** | **14-18** | **19-54** | **55-59** | **60-69** | **70-79** | **80-X** |
| **Összesen (fő)** | 2194 | 2427 | 7878 | 4352 | 38826 | 3839 | 10053 | 10888 | 6251 |

*Forrás: Helyi Vizuál Regiszter 2020.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Korcsoport (év)** | **0-2** | **3-5** | **6-13** | **14-18** | **19-54** | **55-59** | **60-69** | **70-79** | **80-X** |
| **Összesen (fő)** | 2130 | 2297 | 7575 | 4584 | 38591 | 3961 | 9504 | 10758 | 6454 |

*Forrás: Helyi Vizuál Regiszter 2021.*



2020-ban a 0-18 éves korosztály száma 16 851 fő, ez az összlakosság 19,43 %-a, a 60 év feletti lakosság száma 27 192 fő, ami az összlakosság 31,36 %-a.

2021-ben a 0- 18 éves korosztály száma 19 155 fő, ez az összlakosság 22,31 %-a, a 60 -100 éves lakosság száma 26 716 fő, ami az összlakosság 31,12 %-a.

ABFKH II. Kerületi Hivatala Népegészségügyi Osztály (továbbiakban: Népegészségügyi Osztály) tájékoztatója szerint a 2021. évben a kerületben 30 területi védőnői körzetet láttak el a védőnők, 1 álláshely betöltetlen jelenleg is, tartós helyettesek látják el itt a védőnői feladatokat. A védőnők a gyermekvédelemmel kapcsolatos tevékenységükről minden évben jelentést készítenek, amit a gyermekjóléti szolgálatnak és a szakfelügyelő védőnőnek küldenek meg.

A várandós anyák létszáma: 2021. október 1. napi állapot szerint összesen 386 fő, ebből szociálisan fokozott gondozást igénylő 1 fő, kiskorú várandós 1 fő volt.

A gyermekjóléti szolgálathoz összesen 10 darab jelzés került elküldésre a védőnők részéről.

# 2. Az önkormányzat által nyújtott pénzbeli, természetbeni ellátások[[1]](#footnote-1)

A Gyvt. és a Budapest Főváros II. Kerület Önkormányzata Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelete (továbbiakban: R.) szerint a gyermekekkel kapcsolatos ellátásokat az alábbi formákban határozza meg:

* rendszeres gyermekvédelmi kedvezmény
* rendszeres gyermekvédelmi kedvezményhez kapcsolódó pénzbeli ellátás
* eseti gyermekvédelmi támogatás
* gyermeknevelési támogatás
* kiegészítő gyermeknevelési támogatás
* helyi utazási bérlet támogatás
* karácsonyi támogatás
* térítésmentes ROTA vírus és Meningococcus B elleni védőoltás támogatás
* kedvezményes élelmiszer-vásárlási lehetőség
* gyermekgondozási támogatás (2021. december 31-ig)
* eseti gyógyszertámogatás

## **2. 1. A Gyvt. által szabályozott, jegyzői hatáskörben nyújtott ellátások:**

*„18. § (1) a*) *a gyámhatóság az e törvényben meghatározott feltételek szerint rendszeres gyermekvédelmi kedvezményre való jogosultságot, állapít meg.*

*(2) A települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.*

*(3) E törvény szerint a gyámhatóság a gyermek gondozó szülőjének vagy más törvényes képviselőjének a gyermektartásdíjat megelőlegezi, a jogosult fiatal felnőttnek otthonteremtési támogatást állapít meg, és ezen pénzbeli ellátások folyósításáról rendelkezik.*

*(4) Az (1) bekezdésben meghatározott pénzbeli és természetbeni ellátások megállapítását nevelési-oktatási intézmény, gyámhatóság, továbbá más családvédelemmel foglalkozó intézmény, illetve természetes személy vagy a gyermekek érdekeinek védelmét ellátó társadalmi szervezet kezdeményezheti.”*

## **2.1. 1. Rendszeres gyermekvédelmi kedvezmény**

A rendszeres gyermekvédelmi kedvezményre való jogosultságot - a Gyvt. által szabályozott módon – a jegyző állapítja meg 1 év időtartamra. A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult a Gyvt.-ben meghatározott gyermekétkeztetés normatív kedvezményének, illetve a külön jogszabályban meghatározott egyéb kedvezményeknek (pl. többletpont a felvételinél) igénybevételére.

A jövedelemhatár családosok esetében a 2018. évtől 38 475 Ft/fő, egyedülállóknál 41 325 Ft/fő, mely összeg a tavalyi évben sem változott.

Azok a családok, ahol három gyermeket nevelnek, vagy nem jár még intézménybe a gyermek, illetve felsőfokú tanulmányokat folytat, kevésbé tudják hasznosítani a kedvezményt. Megfigyelhető, hogy évek óta csökken a kedvezményben részesülők száma a jövedelemhatár 2018. január 1-jén hatályba lépett kisebb emelése ellenére is.

A 2021. évben az igénybevevők számadatában változás nem történt, ami annak a központi rendelkezésnek a hatása, hogy azon érintettek, akiknek 2020. november 4. és a veszélyhelyzet megszűnésének napja között járna le a jogosultsága, automatikusan meghosszabbodik a veszélyhelyzet megszűnését követő második hónap utolsó napjáig a kedvezményre való jogosultságuk. (*Kivételt képeznek, azon érintettek, akiknél a gyermek betöltötte a 25. életévét, vagy befejezte a tanulmányait.)*

2021. december 31-én rendszeres gyermekvédelmi kedvezményben 38 család, 74 gyermek részesült. A rendszeres gyermekvédelmi kedvezményre való jogosultság az alapja a helyi utazási bérlet igénybevételének is, a térítésmentes védőoltási támogatásnak, illetve az egyik jogalapja a védendő fogyasztó státusz megállapításának, valamint a kedvezményes élelmiszerkártya használatára is jogosít.

2021-ben 7 kérelmet utasítottunk el, a családban az egy főre eső jövedelem miatt.

A Gyvt. alapján a rendszeres gyermekvédelmi kedvezményre jogosult családok részére augusztus és november hónapban eseti támogatás keretében gyermekenként 6 000 Ft pénzbeli támogatás került folyósításra, összesen 901 000 Ft összegben, melyet a központi költségvetés biztosított. (7 gyermek esetében a hátrányos helyzet fennállta miatt mind augusztusban, mind pedig novemberben emelt összeg, 6 500 Ft került kiutalásra).

## **2.1.2. Rendszeres gyermekvédelmi kedvezményhez kapcsolódó kiegészítő pénzbeli ellátás**

Kiegészítő pénzbeli ellátásra az a rendszeres gyermekvédelmi kedvezményben részesülő gyermek gyámjául kirendelt hozzátartozó jogosult, aki a gyermek tartására köteles és nyugellátásban, baleseti nyugellátásban, nyugdíjszerű rendszeres szociális pénzellátásban, vagy időskorúak járadékában részesül.

2021-ben ebben az ellátási formában részesülő személy nem volt.

## **2.1.3. Hátrányos, halmozottan hátrányos helyzet fennállásának igazolása:**

*Gyvt. 67/A. § (1) „Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:*

*a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,*

*b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,*

*c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.*

*(2) Halmozottan hátrányos helyzetű*

*a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)–c) pontjaiban meghatározott körülmények közül legalább kettő fennáll,*

*b) a nevelésbe vett gyermek,*

*c) az utógondozói ellátásban részesülő és tanulói vagy hallgatói jogviszonyban álló fiatal felnőtt.”*

2021. évben 4 család 6 gyermeke esetében állt fenn a hátrányos helyzet hatálya, a szülők alacsony iskolai végzettsége miatt. Halmozottan hátrányos helyzet megállapítására nem került sor.

A hátrányos helyzetű gyermekek részére augusztus és november hónapban a fentebb említett eseti támogatás keretében gyermekenként 6 500 Ft került folyósításra.

A BFKH II. Kerületi Hivatal Gyámügyi és Igazságügyi Osztálya által hivatalból megállapított halmozottan hátrányos helyzetű nevelésbe vett gyermekek és utógondozói ellátásban részesülő nagykorúvá vált gyermekek száma nyilvántartásunk alapján 2021. december 31-én 116 fő volt.

*A Gyvt. 93.§. (1) bekezdése alapján: „A gyámhatóság a gyermek vagy a fiatal felnőtt kérelmére – a gyermek nagykorúságának elérése előtt a gyermekvédelmi gyám javaslatának figyelembevételével – elrendeli az utógondozói ellátást, ha a gyermek, illetve a fiatal felnőtt nevelésbe vétele nagykorúvá válásával szűnt meg, és*

*a) létfenntartását önállóan biztosítani nem tudja, vagy*

*b) tanulói jogviszonyban, hallgatói jogviszonyban vagy felnőttképzési jogviszonyban áll, vagy*

*c) szociális bentlakásos intézménybe felvételét várja.”*

## **2.2. Egyéb, a Gyvt.-ben nem szabályozott pénzbeli vagy természetbeni juttatások**

A Képviselő-testület a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást köteles nyújtani.

Rendkívüli települési támogatásban elsősorban azokat a személyeket indokolt részesíteni, akik önmaguk, illetve családjuk létfenntartásáról nem tudnak gondoskodni, vagy alkalmanként jelentkező többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez kapcsolódó kiadások – vagy a gyermek hátrányos helyzete miatt anyagi segítségre szorulnak.

Fentiek alapján az Önkormányzat többfajta, a gyermekes családokat érintő támogatást is nyújt önként vállalt feladatként, a saját költségvetése terhére.

## **2.2.1. Eseti gyermekvédelmi támogatás (rendkívüli települési támogatásként)**

*R. 24. § (1)* ***„****Gyermek jogán állapítható meg eseti gyermekvédelmi támogatás, ha a gyermeket nevelő család alkalmanként jelentkező többletkiadások - különösen az Szt. 45. § (4) bekezdésében foglalt esetekben, továbbá ruhanemű vásárlás, iskolai programokon, tanulmányi versenyeken való részvétel, táboroztatás költségei, - miatt anyagi segítségre szorul és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 320 %-át.*

*(2) Az eseti gyermekvédelmi támogatás éves összege gyermekenként nem haladhatja meg* ***-*** *ide nem értve a 24/A. § (2) bekezdés szerinti támogatási összeget - a 30 ezer forintot, rendszeres gyermekvédelmi kedvezményben részesülő gyermek esetén a 35 ezer forintot.*

*(3) Az eseti gyermekvédelmi támogatás iránti kérelem évente legfeljebb két alkalommal nyújtható be.”*

*R. 24/A. § „(1) A 24. §-ban foglaltakon kívül az Önkormányzat a II. kerületi lakcímmel rendelkező és életvitelszerűen itt tartózkodó újszülött gyermek jogán (ideértve az örökbefogadott és családba fogadott gyermeket is) egyszeri eseti gyermekvédelmi támogatást nyújt, amennyiben:*

*a) a szülői felügyeleti jogot gyakorló szülő vagy gyám a gyermek születésekor és az azt megelőző legalább 12 hónapig folyamatosan II. kerület közigazgatási területén bejelentett lakcímmel rendelkezik valamint életvitelszerűen is itt tartózkodik, és*

*b) a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének az 550%-át.*

*(2) Az (1) bekezdés szerint megállapítható támogatás összege gyermekenként 50.000.- Ft, mely gyermekenként egyszer vehető igénybe.”*

2021-ben 113 gyermek családjának, 3 750 000 Ft összegben állapítottunk meg eseti gyermekvédelmi támogatást. Az igénybevevők száma és a kifizetett támogatás összege csökkent a korábbi évhez viszonyítva, amikor a járványhelyzet miatt kimagaslóan megemelkedett a támogatást igénylők száma.

A támogatás keretében 2019. július 1. óta az Önkormányzat a gyermek születéséhez megkülönböztetett módon, – de továbbra is a család jövedelmi helyzetét figyelembe véve nyújt eseti gyermekvédelmi támogatást. Ezen ellátás esetében a jövedelmi értékhatár a nyugdíjminimum 550 %. Ez az ellátás egyszeri, gyermekenként 50 000 Ft, mely nem számít bele az egyéb jogcímen igényelhető eseti gyermekvédelmi támogatás éves keretébe.

## **2.2.2. Gyermeknevelési támogatás**

1. *Az R. 28. § -a szerint: „Gyermeknevelési támogatás állapítható meg egy év időtartamra a gyermek jogán annak a személynek*
   1. *aki családjában gyermeket nevel és*
   2. *a család bejelentett II. kerületi lakcímmel rendelkezik és életvitelszerűen a II. kerületben tartózkodik és*
   3. *a gyermek tankötelezettségének eleget tesz és*
   4. *a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át és*
2. *Az (1) bekezdésben foglaltak fennállása esetén a gyermeknevelési támogatás saját jogán állapítható meg az Szt. 4. § (1) bekezdés db) pontjában meghatározott nagykorú tanuló részére.*
3. *A gyermeknevelési támogatás havi összege gyermekenként 5700 Ft, egyedülélő esetén 7200 Ft.”*

Gyermeknevelési támogatásban részesülők száma a tavalyi évben emelkedett, 93 fő gyermekre tekintettel 5 081 400 Ft összeg került kifizetésre a 2021. évben.

## **2.2.3. Eseti kiegészítő gyermeknevelési támogatás**

*Az R. 32/C. §**(1) „Az Önkormányzat a (3) bekezdésben foglaltak szerint eseti kiegészítő gyermeknevelési támogatásban részesíti azon gyermekeket - ideértve a 28. § (2) bekezdésben meghatározott tanulókat is -, akik:*

1. *e rendelet szerint gyermeknevelési támogatásban részesülnek, vagy*
2. *a Gyvt. szerinti rendszeres gyermekvédelmi kedvezményben részesülnek.*

*(2) Az eseti kiegészítő gyermeknevelési támogatás egyszeri összege gyermekenként 10 000 Ft.*

*(3) Az eseti kiegészítő gyermeknevelési támogatás azon jogosultak részére:*

1. *akik tárgyév március 31-én az (1) bekezdésben foglalt ellátások valamelyikében részesülnek, tárgyév április hónapban,*
2. *akik tárgyév július 31-én az (1) bekezdésben foglalt ellátások valamelyikében részesülnek, tárgyév augusztus hónapban*

*hivatalból kerül megállapításra.”*

A támogatási forma célja hogy további segítséget nyújtson a gyermekes rászoruló családoknak a tanév végén felmerülő kiadások (osztálykirándulás, táborok, stb.), valamint a beiskolázással járó rendkívüli kiadások kapcsán.

2021-ben 103 fő gyermek részére, 2 alkalommal (áprilisban és augusztusban) összesen 2 060 000 Ft összegben került kifizetésre a támogatás.

## **2.2.4. Helyi utazási bérlet támogatás**

Az R. 30. § *„(1) Helyi utazási bérlet támogatás (továbbiakban: bérlet támogatás) állapítható meg a II. kerületben legalább 6 hónapja bejelentett lakcímmel rendelkező és életvitelszerűen is a II. kerületben tartózkodó nappali tagozaton tanulók részére, akik:*

1. *a napi iskolába járást a főváros területén csak tömegközlekedési eszköz igénybe vételével tudják megoldani és*
2. *Gyvt. szerinti rendszeres gyermekvédelmi kedvezményben, vagy e rendelet szerint gyermeknevelési támogatásban részesülnek és*
3. *iskolalátogatási kötelezettségüknek folyamatosan eleget tesznek és*
4. *más jogcímen nem jogosultak helyi utazási kedvezmény igénybe vételére.*
   * + 1. *Egyedi esetben az (1) bekezdés a) pontján kívül azon nappali tagozaton tanulók részére is megállapítható a bérlet támogatás, akik a sport területén kiemelkedő eredményeket értek el és a rendszeres edzésre járáshoz tömegközlekedési eszközt kell igénybe venniük és megfelelnek a b)-d) pontban foglalt feltételeknek.*
       2. *Bérlet támogatás a (4) bekezdésben foglalt kivétellel, az adott tanév október 1-jétől az (1) bekezdés b) pontjában megállapított ellátásokra való jogosultság lejártát követő hónap végéig, de legfeljebb szeptember 30-áig tartó időszakára állapítható meg.*
       3. *Az (1) bekezdés a) pontján kívül azon nappali tagozaton tanulók részére is megállapítható a bérlet támogatás, akik megfelelnek az (1) bekezdés b) - d) pontjaiban foglaltaknak és felügyeletüket nyári táborokban biztosítják, melyhez tömegközlekedési eszközt kell igénybe venniük. Jogosultságuk június 1-jétől augusztus 31-ig terjedő időszakra állapítható meg.”*

Pénzbeli kifizetéssel a bérletszelvény bemutatása mellett nyújtja a szolgáltatást az Önkormányzat a jogosult gyermekek részére.

2021. évben a fenti támogatást 17 fő gyermek vette igénybe, az Önkormányzat 669 300 Ft-ot fordított e támogatási formára. Az igénybevevők száma a 2020. évhez képest is tovább csökkent, ami a gyermekek tavaszi otthoni digitális oktatásával magyarázható, valamint azzal, hogy a Fővárosi Közgyűlés rendelete alapján a 14 éven aluli gyermekek térítésmentesen használhatják a budapesti tömegközlekedést.

## **2.2.5. Karácsonyi támogatás**

*Az R. 31. §* *„Az Önkormányzat egyszeri karácsonyi támogatásban részesítheti különösen azon gyermekeket, akik tárgyév november 1-jén:*

* 1. *a Gyvt. szerinti rendszeres gyermekvédelmi kedvezményben, vagy*
  2. *gyermeknevelési támogatásban részesülnek*

*és azon személyeket, akik:*

* 1. *tervezett létfenntartási támogatásban, vagy*
  2. *lakhatási támogatásban részesülnek.”*

2021. decemberében 2 910 000 Ft-ot folyósítottunk 97 fő gyermek jogán. A támogatás összege 30 000 Ft volt gyermekenként.

## **2.2.6. Térítésmentes védőoltás**

Az R. 29. § (1) bekezdése szerint: „(*1) Az önkormányzat a Rotavírus valamint a Meningococcus B baktérium okozta megbetegedések megelőzése céljából a térítésköteles védőoltások költségéhez támogatást nyújt azon családok számára, akik 2 év alatti gyermeket nevelnek, és a védőoltás beadását jövedelmi helyzetük miatt nem tudják vállalni.*

*(2) Rotavírus elleni oltóanyag térítésmentesen biztosítható azon gyermekek részére, akik családja a kérelem beadásakor az alábbi rendszeres ellátás valamelyikében részesül:*

*a) e rendelet szerinti gyermeknevelési támogatás,*

*b) Gyvt. szerinti rendszeres gyermekvédelmi kedvezmény,*

*c) Szt. szerinti aktív korúak ellátása,*

*d) e rendelet szerinti keresetpótló támogatás,*

*e) e rendelet szerinti betegápolási támogatás.*

*(3) Meningococcus B elleni oltóanyag térítésmentesen biztosítható azon 2 év alatti gyermekek részére, akik a kérelem beadásakor a Gyvt. szerinti rendszeres gyermekvédelmi kedvezményben részesülnek. A térítésmentes védőoltási támogatás az alapimmunitáshoz szükséges valamennyi oltás tekintetében egy határozatban kerül megállapításra. Az emlékeztető oltások esetén ismételten kérelmet kell benyújtani.”*

A 2020. november 1-jén hatályba lépett rendeletmódosítás szerint a Menningococcus B baktérium elleni védőoltást is térítésmentesen nyújtja az Önkormányzat a legrászorultabbak részére. 2021-ben 2 gyermek részére állapítottuk meg a Rota vírus elleni oltás kapcsán jogosultságot, a Meningococcus B elleni védőoltás esetében a 1 gyermek részesült támogatásban.

## **2.2.7. Kedvezményes élelmiszer-vásárlási lehetőség**

Budapest Főváros II. Kerületi Önkormányzat Képviselő-testületének a kedvezményes élelmiszer-vásárlási lehetőség igénybevételének feltételeiről szóló 6/2009.(III.30.) önkormányzati rendelete szerint:

*5. § „Kedvezményes élelmiszer-vásárlási igazolványra jogosultak:*

*a) azok a nyugdíjban, vagy nyugdíjszerű ellátásban részesülő személyek, akiknek háztartásában az egy főre jutó havi jövedelme nem haladja meg az öregségi nyugdíj mindenkori legkisebb összegének 220 %-át;*

*b) akik az Szt. szerinti aktív korúak ellátásában, vagy időskorúak ellátásában, vagy ápolási díjban részesülnek;*

*c) akik rendszeres gyermekvédelmi kedvezményben részesülnek;*

*d) akik a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: szociális rendelet) szerinti betegápolási támogatásban, vagy keresetpótló támogatásban, vagy gyermeknevelési támogatásban részesülnek;*

*e) a négy vagy ennél több gyermeket háztartásában nevelő szülő(k) a gyermekek jogán.”*

Az igazolvánnyal rendelkező családok kedvezményesen vásárolhatnak alapvető élelmiszereket, melyek köre és a támogatás mértéke a rendelet függelékében került meghatározásra.

Az Önkormányzat a 2021. évben a fenti támogatási formával 16 fő jogosult számára tudott további segítséget nyújtani a napi létfenntartásuk költségeinek enyhítéséhez.

## **2.2.8. Gyermekgondozási támogatás**

*Az R. 28/A.* ***§*** *szerint: (1) Az önkormányzat gyermekgondozási támogatásban részesíti azon II. kerületi lakcímmel rendelkező és életvitelszerűen a II. kerületben tartózkodó személyeket, akik - súlyos fogyatékosságból vagy tartós betegségből eredően - önellátásra képtelen gyermekükről/gyermekeikről saját háztartásukban gondoskodnak és erre való tekintettel az Szt. 38. §-ában meghatározott ellátásban - gyermekek otthongondozási díjában - (továbbiakban: GYOD) részesülnek.*

*(2) A gyermekgondozási támogatás a kérelem benyújtását követő hónap első napjától a GYOD folyósításáig, de legfeljebb egy év időtartamra állapítható meg.*

*(3) A gyermekgondozási támogatás havi összege - a jogosultság időtartamában hatályos - központi költségvetésről szóló törvényben meghatározott GYOD Szt. 39/A. § (1) bekezdés szerinti havi nettó összegének és a külön jogszabályban meghatározott teljes munkaidőre vonatkozó garantált bérminimum - adókedvezmények nélkül számított - havi nettó összegének a különbözetével azonos összeg ezer forintra felfelé kerekítve (2020. évben 29 000 forint).*

*(4) Amennyiben a kérelmező részére a GYOD-ot több gyermekre tekintettel állapították meg, akkor a (3) bekezdésben meghatározott támogatás havi összegét kétszeres összegben kell folyósítani.*

A súlyos fogyatékos vagy tartósan beteg gyermek gondozása alapvetően meghatározza a gondozó családok életét, hosszú – akár évtizedekig – nem tud a gondozó szülő dolgozni, keresőtevékenységet folytatni. Az Önkormányzat méltányolva ezen családokat, hogy enyhítsen terheiken, 2020. április 1-jei hatállyal egy új támogatási formát vezetett be, a gyermekgondozási támogatást.

A támogatás szociális rászorultságát az alábbi ellátásra való jogosultság alapozza meg: az Szt. 38. § (1) bekezdése szerint: *„Gyermekek otthongondozási díjára jogosult az a vér szerinti vagy örökbefogadó szülő (ezen alcím vonatkozásában a továbbiakban együtt: szülő), aki*

*a) a súlyos fogyatékosságából eredően önellátásra képtelen vér szerinti vagy örökbe fogadott gyermekéről (ezen alcím vonatkozásában a vér szerinti és az örökbe fogadott gyermek a továbbiakban együtt: gyermek), vagy*

*b) a tartós betegségéből eredően önellátásra képtelen gyermekéről*

*gondoskodik.”*

A fenti ún. GYOD ellátást a Kormányhivatalok állapítják meg, ellenőrzik a jogosultság fennállását. Az Önkormányzat ezen ellátásban részesülő szülőket kívánja gyermekgondozási támogatásban részesíteni. Az ellátás havi összege a GYOD összegétől és a garantált bérminimum összegétől függ, így az eredeti 2020-ban adható 29 000 Ft a jogszabályi környezet változása miatt a 2021. évben 14 000 Ft-ra csökkent.

2021. évben 4 fő részére 858 000 Ft összegben történt kifizetés.

A költségvetési törvény alapján a GYOD nettó összege 2022. január 1-től 180.000 Ft-ra emelkedett, a garantált bérminimum nettó összege pedig 172.900 Ft lett.

Tekintettel arra, hogy a GYOD nettó összege a fentiek szerint meghaladja a garantált bérminimum nettó összegét, a gyermekgondozási támogatás okafogyottá vált, ezért a támogatási forma 2022. január 1-jei hatályon kívül helyezéséről döntött a Képviselő-testület.

## **2.2.9. Eseti gyógyszertámogatás**

Az eseti gyógyszertámogatás akut megbetegedésekhez kapcsolódó gyógyszerköltséghez, vagy oltóanyag megvásárlásához nyújtható pénzbeli támogatás, annak a személynek, akinek családjában az egy főre jutó havi jövedelem összege nem haladja meg a 128 250 Ft-ot (vagy az R. szerinti havi rendszerességgel nyújtott támogatás valamelyikében részesül). Az eseti gyógyszertámogatás megállapítható összege az igazolt eseti gyógyszerköltség, de ugyanazon személy részére tárgyévben legfeljebb 15 000 Ft, oltóanyag esetében a vakcina költsége, de ugyanazon személy részére tárgyévben legfeljebb 30 000 Ft.

A támogatást a kérelmező gyermeke részére megvásárolt gyógyszer vagy oltóanyag költségére hivatkozva is benyújthatja.

2021. évben 19 fő részére 313 000 Ft összegben történt kifizetés, közülük 11 esetben gyermek jogán történt a megállapítás. Minden esetben térítésköteles védőoltás megvásárlásához nyújtottuk a támogatást.

**2021. évben gyermekek jogán nyújtott pénzbeli támogatásokra vonatkozó statisztikai adatok**

|  |  |  |  |
| --- | --- | --- | --- |
| **Támogatás típusa** | **összeg (Ft)** | **gyermekek száma (fő)** | **családok száma (db)** |
| Pénzbeli ellátás (rendszeres gyermekvédelmi támogatáshoz kapcsolódó) | 901 000 | 74 | 38 |
| Gyermeknevelési támogatás  (önként vállalt feladatként) | 5 081 400 | 93 | 60 |
| Eseti kiegészítő gyermeknevelési támogatás (önként vállalt feladatként) | 2 060 000 | 103 | 73 |
| Eseti gyermekvédelmi támogatás (települési támogatásként) | 3 750 000 | 113 | 63 |
| Karácsonyi támogatás (önként vállalt feladatként) | 2 910 000 | 97 | 64 |
| Helyi utazási bérlet (önként vállalt feladatként) | 669 300 | 17 | 14 |
| Gyermekgondozási támogatás | 858 000 | 4 | 4 |

*Forrás: Ellátási Osztály*

## **2.3. Sajátos nevelési igényű gyermeket nevelő családok támogatása – pályázat**

Az Önkormányzat 2021. év júliusában pályázatot írt ki azon sajátos nevelési igényű gyermekek támogatására, akik különleges bánásmódot (nevelés-oktatást, fejlesztést) igényelnek. A pályázat célja szerint a támogatás a szakértői bizottság véleményében javasolt fejlesztést, különleges gondozás keretében történő nevelési intézményen kívül történő ellátás biztosítását, a nevelési intézményben biztosított ellátás kiegészítését, bővítését célzó fejlesztő foglalkozások, terápiák költségére, a szükséges fejlesztő eszközök vásárlására, vagy a szükséges diagnosztikai vizsgálatokra fordítható.

A pályázat benyújtására jogosult volt a kerületünkben érvényes lakóhellyel vagy tartózkodási hellyel rendelkező, és életvitelszerűen a kerületben élő család, vagy gyermekét egyedül nevelő - szülői felügyeletet gyakorló - szülő vagy gyám, feltéve, ha a pályázat benyújtásakor a saját háztartásában nevelt különleges bánásmódot igénylő gyermek érvényes szakértői bizottsági véleménnyel rendelkezik, valamint a különleges bánásmódot igénylő gyermek a pályázat benyújtásának napján még nem töltötte be a 18. életévét. A pályázat benyújtásának jövedelem határa az öregségi nyugdíj mindenkori legkisebb összegének 600%-a (171.000,-Ft), a gyermeket egyedül nevelő személy esetében 700% -a (199.500,-Ft) volt.

Az elnyerhető támogatási összeg pályázatonként maximum bruttó 100.000,-Ft vissza nem térítendő támogatás volt.

A pályázat benyújtásának határideje 2021. szeptember 30. napja volt, 30 sikeres pályázó részére összesen 2 850 000 Ft támogatás került kifizetésre.

A nyertes pályázóknak névre szóló számlával az elnyert összegről 2022. augusztus 30-áig kell elszámolni.

Az eddigi tapasztalatok azt mutatják hogy az SNI-s gyermeket nevelő családoknak leginkább a fejlesztő foglalkozások és terápiák költsége jelenti a legnagyobb terhet, mert a benyújtott pályázatok 90%-a erre a célra irányult.

## **2.4. Ösztöndíj pályázatok**

A II. Kerületi Önkormányzat tanulmányi ösztöndíjat a Képviselő-testület 8/2015.(V.29.) rendeletével, felsőoktatási ösztöndíjat 17/2001.(V.22.) rendeletével, valamint a Hajós Alfréd Sport Ösztöndíjat a 32/2019.(XII.20.) önkormányzati rendeletével alapított. *(A két tanulmányi rendelet 2022. március 31. napjáig volt hatályos, 2022. április 1. napjától a 8/2022. (IV.01.) tanulmányi, a 7/2022. (IV.01.) felsőoktatási ösztöndíj a hatályos rendeletek száma.)*

Az ösztöndíjak pályázati kiírása, elbírálása, odaítélése a Közoktatási, Közművelődési, Sport, Egészségügyi, Szociális és Lakásügyi Bizottság feladat-és hatásköre.

Ösztöndíjban az a hátrányos helyzetű, rossz anyagi körülmények között élő, illetve nevelésbe vett, közoktatási intézmény 7-13. évfolyamos, kiemelkedő tanulmányi eredményű tanulója, vagy felsőoktatási intézményben tanulmányokat folytató diák részesíthető, akinek állandó lakóhelye a főváros II. kerületében van.

Az Önkormányzat 2001-ben csatlakozott a Bursa Hungarica Felsőoktatási Önkormányzati Ösztöndíjpályázat rendszerhez.

Az ösztöndíjpályázatra azok a települési önkormányzat területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben teljes, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

„Hajós Alfréd” Sport Ösztöndíjban évi 12 fő kiemelkedő sport teljesítményt nyújtó diák részesülhet.

|  |  |  |  |
| --- | --- | --- | --- |
| **Ösztöndíjpályázatok a II. kerületben** | | | |
| **Támogatás pályázat útján igényelhető és adható az alábbi jogcímeken:** | **Jogosultak /részesíthetők/ köre** | **2021. év nyertes pályázók** | **2021. év**  **összes támogatás** |
| **Közoktatási Tanulmányi Ösztöndíj** | II. kerületi állandó lakhellyel rendelkező, kiváló tanulmányi eredményt (4,7-től) elérő tanulók (7.- 13. évfolyam), illetve a nevelő otthonban élők (4,0 átlagtól) akik megfelelnek a pályázatban kiírt feltételeknek | 15 fő | 1 500 eFt |
| **Felsőoktatási Önkormányzati Ösztöndíj** | II. kerületi állandó lakhellyel rendelkező, aki felsőoktatási intézmény hallgatója, és megfelel a pályázatban kiírt feltételeknek | 34 fő | 3 400 eFt |
| **BURSA Hungarica Felsőoktatási Ösztöndíj** | II. kerületi állandó lakhellyel rendelkező, aki felsőoktatási intézmény hallgatója, és megfelel a pályázatban kiírt feltételeknek | 39 fő | 1 950 eFt |
| **Hajós Alfréd Sport Ösztöndíj** | II. kerületi állandó lakhellyel rendelkező sportoló diák, aki 10-14 vagy 15-19 éves kor között van, és megfelel a pályázatban kiírt feltételeknek | 12 fő | 2 400 eFt |
| **ÖSSZESEN:** | **2021. ÉVBEN ÖSZTÖNDÍJ PÁLYÁZATBAN RÉSZESÜLT:** | **100 fő** | **9 250 eFt** |

*Forrás: Intézményirányítási Osztály*

Évek óta tapasztalható tendencia, hogy a helyi rendeletek alapján adható ösztöndíjakra pályázatot benyújtók köre csökkent. Ennek oka, hogy a rendeletek szerint az egy főre jutó jövedelem meghatározásának alapja a mindenkori minimál nyugdíj összegének meghatározott százaléka volt, amely összeg már több mint egy évtizede változatlan.

A minimálbér emelkedése, a családi kedvezmények igénybevételének lehetősége az egy főre jutó jövedelmek összegének emelkedését is jelentette, így azok a fiatalok, akik az ösztöndíjra szociálisan rászorultak lennének, nem tudtak pályázni. (*A fentiek miatt került sor arra, hogy 2022. április 1. napjától új ösztöndíj rendeletek léptek hatályba, az új szabályozással várhatóan nő a pályázók száma, valamint emelkedett az elnyerhető ösztöndíj összege is.)*

## **2.5. Gyermekétkeztetés megoldásának módjai, kedvezményben részesülőkre vonatkozó statisztikai adatok *(bölcsődés, óvodás, általános iskolás és gimnáziumi korosztály)***

A II. Kerületi Önkormányzat és intézményei kiemelt figyelmet fordítanak a rászoruló gyermekek étkezésének biztosítására. A kedvezményes étkezés minden II. kerületi (állandó lakóhellyel vagy tartózkodási hellyel rendelkező) gyermek részére biztosított. A II. kerületben működő önkormányzati, valamint állami fenntartású intézményekbe járó gyermekek esetében a normatív, illetve méltányossági alapon történő támogatás igénylése az adott köznevelési intézményben történik.

Normatív támogatás igényelhető a következő 5 esetben:

* a gyermek rendszeres gyermekvédelmi kedvezményben részesül,
* 3 vagy több gyermek él a családban,
* tartósan beteg / fogyatékos gyermeket nevel a törvényes képviselő,
* a szülő jövedelem nyilatkozata alapján,
* nevelésbe vett gyermek esetén.

A méltányossági támogatás - rászorultság alapján - az egy főre jutó kereset mértéke szerint, differenciáltan adható, melyet a kerület intézményei maguk bírálnak el.

A nem állami fenntartású vagy nem a II. kerület területén működő intézményekben tanulók esetében az étkeztetési támogatási kérelmet a Polgármesteri Hivatal Intézményirányítási Osztályán lehet benyújtani.

2016. január 1-jétől a Gyvt. szabályozása alapján a települési önkormányzatok kötelezően ellátandó feladatként biztosítják a szünidei gyermekétkeztetést, amelyre a hátrányos helyzetű és a rendszeres gyermekvédelmi kedvezményre jogosult halmozottan hátrányos helyzetű gyerekek jogosultak, ideértve azokat is, akik nem rendelkeznek intézményi – bölcsődei, óvodai vagy iskolai tanulói jogviszonnyal.

Az elmúlt évben nem érkezett kérelem a szünidei étkeztetés igénybe vételére.

## **2.5.1. Térítési díjak**

A személyes gondoskodást nyújtó ellátások formáiról, azok igénybevételéről, fizetendő térítési díjakról az R. rendelkezik.

*2. Az R. szerinti kiskorú gyermekek étkeztetésére vonatkozó szabályok:*

*44. §(1) Az általános iskolai napközi otthonokban, napközis táborban valamint általános és középiskolai menzai ellátásban részesülő tanulók élelmezési ellátásért fizetendő térítési díja rászorultsági alapon, szülő, gondviselő kérelmére vagy intézményi kezdeményezésre csökkenthető, illetve elengedhető.*

*(2) Az (1) bekezdés hatálya kiterjed minden Budapest II. kerületben állandó lakóhellyel, vagy tartózkodási hellyel rendelkező*

*a) a Budapest Főváros II. kerületi Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermekre,*

*b) a II. kerületben működő nem önkormányzati, nem állami fenntartású intézményben tanuló gyermekre,*

*c) nem a II. kerület területén - fenntartótól, működtetőtől függetlenül – működő intézményben tanuló gyermekre.”*

Általánosságban elmondhatjuk, hogy 2021. évben az étkezésben részesülő gyerekek közül, átlagban 35%, legalább 50%-os kedvezmény támogatást kap, 13% térítésmentesen étkezik.

A bölcsődékbe és az óvodákba járó gyerekek esetében 36% az ingyenesen étkezők létszáma.

A COVID-19 járvány alapvető hatással van a gyermekétkeztetésre is. 2021. március és április folyamán, a hatóság több óvodában és általános iskolában rendkívüli szünetet rendelt el, időszakosan egyes csoport vagy az egész intézmény számára. A gyerekek harmada vagy még ennél is kevesebben vették igénybe az étkezést. 2021. januártól - áprilisig a gimnáziumokban online oktatás folyt, ez idő alatt a gimnáziumokban gyakorlatilag nem volt közétkeztetés. Az év további részében a megszokottak szerint történt az étkeztetés ellátása.

A mellékletek részletesen mutatják az étkeztetési adagszámok 2021. évi alakulását.

A II. kerületben az Önkormányzat által fenntartott 6 bölcsődében, éves átlagban, a gyerekek 33%-a részesül normatív kedvezményben. Ezek közül legtöbben, 51%-uk „*3 vagy több gyerekes család”-os ként, 31%-uk „jövedelem alapján”* jutnak a támogatáshoz. A II. kerületi bölcsődékbe járók közül 76 főnek nem kell fizetni a gyermekétkeztetésért.

*1. sz. melléklet*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **BÖLCSŐDEI ÖSSZESÍTETT ÉTKEZTETÉSI ADAGSZÁMOS KIMUTATÁS 2021. ÉVBEN** | | | | | | | | | | | | |
| **Hónap** | **100 %-os normatív kedvezményben részesülők** | | | **50 %-os normatív kedvezményben részesülők** | | | **Normatív kedvezményben nem részesülők** | | | **Összesen adagszám** | | |
| **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** |
| január | 1 800 |  |  |  |  |  | 3 910 |  |  | 5 710 | 0 | 0 |
| február | 1 949 |  |  |  |  |  | 4 111 |  |  | 6 060 | 0 | 0 |
| március | 1 309 |  |  |  |  |  | 2 700 |  |  | 4 009 | 0 | 0 |
| április | 1 104 |  |  |  |  |  | 1 741 |  |  | 2 845 | 0 | 0 |
| május | 2 032 |  |  |  |  |  | 3 955 |  |  | 5 987 | 0 | 0 |
| június | 1 864 |  |  |  |  |  | 3 803 |  |  | 5 667 | 0 | 0 |
| július | 892 |  |  |  |  |  | 1 922 |  |  | 2 814 | 0 | 0 |
| augusztus | 824 |  |  |  |  |  | 1 702 |  |  | 2 526 | 0 | 0 |
| szeptember | 1 437 |  |  |  |  |  | 2 552 |  |  | 3 989 | 0 | 0 |
| október | 1 404 |  |  |  |  |  | 2 746 |  |  | 4 150 | 0 | 0 |
| november | 1 627 |  |  |  |  |  | 3 184 |  |  | 4 811 | 0 | 0 |
| december | 1 318 |  |  |  |  |  | 2 884 |  |  | 4 202 | 0 | 0 |
| **Adagszám** | **17 560** | 0 | 0 | 0 | 0 | 0 | **35 210** | 0 | 0 | **52 770** | 0 | 0 |
| **Létszám/ év** | **76** | (33%) |  |  |  |  | **153** | (67%) |  | **229** |  |  |

A 12 óvoda esetében, éves átlagban a gyerekek 40%-a kap normaív támogatást, melyből 62% „*3 vagy több gyerekes család”-ként,* és 28% *„jövedelem alapján”*, illetve 10% egyéb jogcímen részesül kedvezményes térítési díjban, így a jogszabály alapján az óvodás gyermekek közel felének, 437 főnek biztosítunk ingyenes étkeztetést.

*2. sz. melléklet*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ÓVODAI ÖSSZESÍTETT ÉTKEZTETÉSI ADAGSZÁMOS KIMUTATÁS 2021. ÉVBEN** | | | | | | | | | | | | |
| **Hónap** | **100 %-os normatív kedvezményben részesülők** | | | **50 %-os normatív kedvezményben részesülők** | | | **Normatív kedvezményben nem részesülők** | | | **Összesen adagszám** | | |
| **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** |
| január |  | 13 033 |  |  |  |  |  | 17 980 |  | 0 | 31 013 | 0 |
| február |  | 12 180 |  |  |  |  |  | 17 000 |  | 0 | 29 180 | 0 |
| március |  | 3 746 | 750 |  |  |  |  | 4 308 | 433 | 0 | 8 054 | 1183 |
| április |  | 4 224 | 459 |  |  |  |  | 5 220 | 209 | 0 | 9 444 | 668 |
| május |  | 12 204 | 9 |  |  |  |  | 16 703 | 3 | 0 | 28 907 | 12 |
| június |  | 10 671 |  |  |  |  |  | 15 987 |  | 0 | 26 658 | 0 |
| július |  | 1 872 |  |  |  |  |  | 2 906 |  | 0 | 4 778 | 0 |
| augusztus |  | 2 132 |  |  |  |  |  | 4 069 |  | 0 | 6 201 | 0 |
| szeptember |  | 10 941 |  |  |  |  |  | 18 447 |  | 0 | 29 388 | 0 |
| október |  | 8 200 |  |  |  |  |  | 13 635 |  | 0 | 21 835 | 0 |
| november |  | 8 977 |  |  |  |  |  | 15 115 |  | 0 | 24 092 | 0 |
| december |  | 6 719 |  |  |  |  |  | 10 448 |  | 0 | 17 167 | 0 |
| **Adagszám** | 0 | **94 899** | **1 218** | 0 | 0 | 0 | 0 | **141 818** | 645 | 0 | **236 717** | **1 863** |
| **átlag létszám** |  | **431** | **6** | (40%) |  |  |  | **645** | **3** | (60%) | **1 076** | **8** |

A II. kerületben működő 14 állami fenntartású általános iskolában, az étkezést igénybevevő tanuló esetében, a 100% normatív támogatásra a gyerekek 2%-a jogosult.

*Az 50% kedvezményre jogosultak - „3 vagy több gyerekes család” vagy „tartósan beteg/ fogyatékos gyermeket nevel” kategóriába esnek ­- a kedvezményezettek döntő többsége, azaz az iskolában étkező gyerekek 31%-a. Az iskolákban a jövedelem alapján igényelhető normatív támogatás helyett a rászoruló családok gyermekei méltányossági kedvezményben részesülhetnek.*

*3. sz. melléklet*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ÁLTALÁNOS ISKOLAI ÖSSZESÍTETT ÉTKEZTETÉSI ADAGSZÁMOS KIMUTATÁS**  **2021. ÉVBEN** | | | | | | | | | | | | |
| **Hónap** | **100 %-os normatív kedvezményben részesülők** | | | **50 %-os normatív kedvezményben részesülők** | | | **Normatív kedvezményben nem részesülők** | | | **Összesen adagszám** | | |
| **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** |
| január |  | 1 022 |  |  | 15 941 | 7 758 |  | 33 250 | 17 029 | 0 | 50 213 | 24 787 |
| február |  | 1 046 |  |  | 14 524 | 6 872 |  | 30 543 | 15 590 | 0 | 46 113 | 22 462 |
| március |  | 252 |  |  | 3 491 | 2 162 |  | 7 676 | 4 382 | 0 | 11 419 | 6 544 |
| április |  | 224 |  |  | 4 081 | 1 170 |  | 9 611 | 2 020 | 0 | 13 916 | 3 190 |
| május |  | 932 |  |  | 13 952 | 5 775 |  | 29 754 | 13 177 | 0 | 44 638 | 18 952 |
| június |  | 449 |  |  | 7 165 | 3 179 |  | 15 125 | 7 005 | 0 | 22 739 | 10 184 |
| július |  | 0 |  |  | 0 | 0 |  | 0 | 0 | 0 | 0 | 0 |
| augusztus |  | 0 |  |  | 0 | 0 |  | 0 | 0 | 0 | 0 | 0 |
| szeptember |  | 914 |  |  | 16 098 | 8 114 |  | 35 901 | 22 051 | 0 | 52 913 | 30 165 |
| október |  | 854 |  |  | 11 804 | 5 831 |  | 27 763 | 16 003 | 0 | 40 421 | 21 834 |
| november |  | 1 148 |  |  | 13 820 | 6 772 |  | 30 521 | 18 058 | 0 | 45 489 | 24 830 |
| december |  | 770 |  |  | 9 758 | 5 010 |  | 21 578 | 12 195 | 0 | 32 106 | 17 205 |
| **Adagszám** | 0 | **7 611** | 0 | 0 | **110 634** | **52 643** | 0 | **241 722** | **127 510** | 0 | **359 967** | **180 153** |
| **átlag létszám** |  | **41** |  |  | **598** | **285** | (31%) | **1 307** | **689** | (68%) | **1 946** | **974** |

A II. kerületben működő 8 állami fenntartású gimnáziumban, az étkezést igénybevevő 234 fő tanuló közül, a diákok 31%-a, vagyis 73 fő volt jogosult 50%-os normatív támogatási kedvezményre.

*4. sz. melléklet*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **GIMNÁZIUMI ÖSSZESÍTETT ÉTKEZTETÉSI ADAGSZÁMOS NYILVÁNTARTÁS 2021. ÉVBEN** | | | | | | | | | | | | |
| **Hónap** | **100 %-os normatív kedvezményben részesülők** | | | **50 %-os normatív kedvezményben részesülők** | | | **Normatív kedvezményben nem részesülők** | | | **Összesen adagszám** | | |
| **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** | **4 x étkezés** | **3 x étkezés** | **1 x étkezés** |
| január |  |  | 0 |  |  | 0 |  |  | 0 | 0 | 0 | 0 |
| február |  |  | 0 |  |  | 0 |  |  | 0 | 0 | 0 | 0 |
| március |  |  | 0 |  |  | 0 |  |  | 0 | 0 | 0 | 0 |
| április |  |  | 0 |  |  | 0 |  |  | 0 | 0 | 0 | 0 |
| május |  |  | 0 |  |  | 1 678 |  |  | 3 438 | 0 | 0 | 5 116 |
| június |  |  | 0 |  |  | 950 |  |  | 2 027 | 0 | 0 | 2 977 |
| július |  |  | 0 |  |  | 0 |  |  | 0 | 0 | 0 | 0 |
| augusztus |  |  | 0 |  |  | 0 |  |  | 0 | 0 | 0 | 0 |
| szeptember |  |  |  |  |  | 3 496 |  |  | 7 645 | 0 | 0 | 11 141 |
| október |  |  | 0 |  |  | 2 313 |  |  | 5 166 | 0 | 0 | 7 479 |
| november |  |  | 0 |  |  | 3 026 |  |  | 6 787 | 0 | 0 | 9 813 |
| december |  |  | 0 |  |  | 2 019 |  |  | 4 692 | 0 | 0 | 6 711 |
| **Adagszám** | 0 | 0 | 0 | 0 | 0 | **13 482** | 0 | 0 | **29 755** | 0 | 0 | 43 237 |
| **átlag létszám** |  |  |  |  |  | **73** | (31%) |  | **161** | (69%) |  | **234** |

*Forrás: Intézményirányítási Osztály*

# 3. Az önkormányzat által biztosított személyes gondoskodást nyújtó ellátások

Gyvt*. 15. § (2) §.( a-c) pontja szerint „A személyes gondoskodás keretébe tartozó gyermekjóléti alapellátások:*

*a) a gyermekjóléti szolgáltatás,*

*b) a gyermekek napközbeni ellátása,*

*c) a gyermekek átmeneti gondozása.”*

Gyvt. *38. § (1) „Az alapellátásnak hozzá kell járulnia a gyermek testi, értelmi, érzelmi és erkölcsi fejlődésének, jólétének, a családban történő nevelésének elősegítéséhez, a veszélyeztetettség megelőzéséhez és a kialakult veszélyeztetettség megszüntetéséhez, valamint a gyermek családjából történő kiemelésének a megelőzéséhez.*

*(1a) Az alapellátás hozzájárul a gyermek hátrányos és halmozottan hátrányos helyzetének feltárásához, és a gyermek szocializációs hátrányának csökkentésével annak leküzdéséhez.*

*(2) Az alapellátás keretében nyújtott személyes gondoskodást – lehetőség szerint – a jogosult lakóhelyéhez, tartózkodási helyéhez legközelebb eső ellátást nyújtó személynél vagy intézményben kell biztosítani.”*

## **3.1. Családsegítés és gyermekjóléti szolgáltatás[[2]](#footnote-2)**

*Gyvt. 39. § (1)” A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.*

*(2) A gyermekjóléti szolgáltatás feladata a gyermek testi, lelki egészségének, családban történő nevelésének elősegítése érdekében*

*a) a gyermeki jogokról és a gyermek fejlődését biztosító támogatásokról való tájékoztatás, a támogatásokhoz való hozzájutás segítése,*

*b) a családtervezési, a pszichológiai, a nevelési, az egészségügyi, a mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezése,*

*c) a válsághelyzetben lévő várandós anya támogatása, segítése, tanácsokkal való ellátása, valamint szociális szolgáltatásokhoz és gyermekjóléti alapellátásokhoz, különösen a családok átmeneti otthonában igénybe vehető ellátáshoz történő hozzájutásának szervezése,*

*d) a szabadidős programok szervezése,*

*e) a hivatalos ügyek intézésének segítése.*

*(3) A gyermekjóléti szolgáltatás feladata a gyermek veszélyeztetettségének megelőzése érdekében*

*a) a veszélyeztetettséget észlelő és jelző rendszer működtetése, a nem állami szervek, valamint magánszemélyek részvételének elősegítése a megelőző rendszerben,*

*b) a veszélyeztetettséget előidéző okok feltárása és ezek megoldására javaslat készítése,*

*c) az a) pontban, valamint a 17. § (1) bekezdésében meghatározott személyekkel és intézményekkel való együttműködés megszervezése, tevékenységük összehangolása,*

*d) tájékoztatás az egészségügyi intézményeknél működő inkubátorokból, illetve abba a gyermek örökbefogadáshoz való hozzájárulás szándékával történő elhelyezésének lehetőségéről.*

*(3a) A gyermekjóléti szolgáltatás a gyermek veszélyeztetettségének megelőzése érdekében óvodai és iskolai szociális segítő tevékenységet biztosít.*

*(4) A gyermekjóléti szolgáltatás feladata a kialakult veszélyeztetettség megszüntetése érdekében*

*a) a gyermekkel és családjával végzett szociális munkával (a továbbiakban: szociális segítőmunka) elősegíteni a gyermek problémáinak rendezését, a családban jelentkező működési zavarok ellensúlyozását,*

*b) a családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében,*

*c) kezdeményezni*

*ca) egyéb gyermekjóléti alapellátások önkéntes igénybevételét és azt szükség esetén személyes közreműködéssel is segíteni,*

*cb) szociális alapszolgáltatások igénybevételét,*

*cc) egészségügyi ellátások igénybevételét,*

*cd) pedagógiai szakszolgálatok igénybevételét”*

Kerületünkben a család- és gyermekjóléti szolgáltatást a Budapest Főváros II. Kerületi Önkormányzat Család-és Gyermekjóléti Központja (1027 Budapest, Horvát utca 2-12.) biztosítja.

A szolgáltatások igénybevétele önkéntesen vagy a Szt., és Gyvt. által meghatározott észlelő-és jelzőrendszer tagjai által küldött jelzések alapján történik.

Az intézmény tevékenysége során három szolgáltatási elemet biztosít:

1. Család-és Gyermekjóléti Szolgálatot:

* Általános személyes segítő szolgáltatás
* Speciális szolgáltatások:
  + *hátralékkezelési tanácsadás*
  + *munkavállalási tanácsadás*
* Általános gyermekjóléti szolgáltatás
* Veszélyeztetettséget észlelő-és jelzőrendszer működtetése

1. Család-és Gyermekjóléti Központot:

* Hatósági intézkedésekhez kapcsolódó feladatok
* Tanácsadói tevékenységek
* Speciális szolgáltatások:
* *óvodai és iskolai szociális segítés*
* *kapcsolattartás biztosítása*
* *kórházi-egészségügyi szociális munka*
* *készenléti szolgáltatás*
* *utcai szociális munka*

1. Napközbeni gyermekfelügyeletet (Gyermekek napközbeni ellátása)

## **3.1.1. Általános személyes segítő szolgáltatás, egyéni esetkezelés**

A családsegítő szolgáltatásban a szociális munka eszközeinek és módszereinek felhasználásával, a szociális és mentálhigiénés problémái vagy krízishelyzet miatt segítséget igénylő személlyel vagy családdal az okok megszüntetése, valamint az életvezetési képességek megőrzése céljából egy közös megállapodáson- cselekvési/intézkedési terven- alapuló segítő munkafolyamatban történik az együttműködés.

A szociális segítő munka a kapcsolatra, a bizalomra, a személyes jelenlétre épül, ezt a kommunikációt továbbra is akadályozta a járványhelyzet. Több család külön kérte az egyéb kapcsolattartási lehetőségek alkalmazását, kerülve a személyes találkozást.

A Szolgálat szakmai egységéhez 2021-ben 310 jelzés érkezett az észlelő- és jelzőrendszeri tagoktól, mely növekedést mutat az előző évhez képest *(a számadatokat az észlelő- és jelzőrendszeri 3.1.2. fejezetben mutatjuk be).*

A legtöbb jelzés a rendőrségtől és a köznevelési intézményektől érkezett. Ennek egyik lehetséges oka az elhúzódó járványhelyzet.

Az igazolatlan hiányzások mellett sokszor a jelzés okaként a nagyon magas, de igazolt hiányzások száma került feltüntetésre; illetve a gyermekek (és szülők) pszichés állapotának romlása; valamint az együttműködési készségük hiánya.

Az esetek többségében szinte mindig megjelent a családon belüli konfliktus, szülők vagy partnerkapcsolatban élő személyek, családtagok között.

**A jelzések számának alakulása problématípus szerint:**

*Forrás: Család-és Gyermekjóléti Központ*

## **3.1.2. Az észlelő- és jelzőrendszer működtetése, szakmai kapcsolatok**

Fontos cél, hogy minél hatékonyabban lehessen együttműködni a jelzőrendszeri tagoknak/tagokkal már a prevenció mentén, illetve a veszélyeztetettség észlelése, valamint a közös megoldás kidolgozásakor. Az együttműködés az alábbiak szerint valósult meg:

* szakmai fórumok, konferenciák, megbeszélések szervezése és aktív részvétel ezeken – online formában legtöbb esetben a járványügyi helyzetnek megfelelően,
* esetmegbeszélések, esetkonferenciák, intézményközi teamek és egyéb alaptevékenység ellátását támogató egyeztetések szervezése,
* az ellátásra vonatkozó információk átadása,
* partnerségi együttműködés az ellátás területén.

A fent említett együttműködések, valamint egyéb szakmai programok szervezése a 2021. évben még mindig nem az előre látható tervekről és kivitelezésükről szólt, hanem az aktuális járványügyi helyzetre való azonnali megoldásokról, reagálásokról.

Az előző évhez képest a jelzések száma a 2021. évben növekedett: összesen 423 jelzés érkezett (317 kiskorú, 106 nagykorú esetében) 346 személyről, tehát egy személyről több jelzés is érkezett.

A jelzés célja a veszélyeztetett személy/személyek számára a hatékony segítségnyújtás a lehető leghamarabb időn belül.

A Gyvt. 17. § (1) bekezdése egyértelmű kötelezettséget ró a jelzőrendszer tagjaira, ha bárki a tevékenysége során gyermek(ek) veszélyeztetettségére utaló információ a birtokába jut, azt haladéktalanul, mérlegelés nélkül jelezni köteles a területileg illetékes család- és gyermekjóléti szolgáltató felé.

**A legtöbb jelzés az elmúlt 3 évben a következő jelzőrendszeri tagoktól érkezett:**

|  |  |  |  |  |
| --- | --- | --- | --- | --- |
| Darab | **2019. év** | | | |
| |  | | --- | | összes: **307** | | kiskorú: 242 | | nagykorú: 65 | | Rendőrségtől:  47 | Köznevelési intézménytől:  71 | Állampolgár, gyermek és felnőtt érdekeit képviselő társ. szerv.:  27 | Járási hivatal gyámhivatalától:  48 |
| **2020.** **év** | | | | |
| összes: **384**  kiskorú: 283  nagykorú: 101 | Rendőrségtől:  89 | Köznevelési intézménytől:  44 | Állampolgár, gyermek és felnőtt érdekeit képviselő társ. szerv.:  33 | Járási hivatal gyámhivatalától:  86 |
| **2021. év** | | | | |
| összes: **423**  kiskorú: 317  nagykorú: 106 | Rendőrségtől:  107 | Köznevelési intézménytől:  71 | Állampolgár, gyermek és felnőtt érdekeit képviselő társ. szerv.:  33 | Járási hivatal gyámhivatalától:  70 |

**A jelzőrendszeri tagok jelzéseinek összegzése a 2021. évben**

|  |  |  |
| --- | --- | --- |
| **Jelzőrendszeri tagok szerinti bontás** | **Összesen 423 db** | **%** |
| Egészségügyi szolgáltató | **23** | **5,4** |
| Védőnői jelzés | **10** | **2,3** |
| Szem. gond. nyújtó szociális szolg. | **54** | **12,8** |
| Kisgyerm. napköz. ellátását nyújtók | **11** | **2,6** |
| Köznevelési intézmény | **71** | **16,8** |
| Rendőrség | **107** | **25,3** |
| Ügyészség, bíróság | **8** | **1,9** |
| Pártfogó felügyelői szolgálat | **2** | **0,4** |
| Egyesület, alapítvány, egyházi jogi személy | **1** | **0,2** |
| Állampolgár, gyermek és felnőtt érdekeit képviselő társ. szerv. | **33** | **7,8** |
| Önkormányzat, jegyző | **21** | **4,9** |
| Járási hivatal gyámhivatala | **70** | **16,5** |
| Gyermekv. és gyámügyi feladatkörében elj. főv. és megyei kh. | **2** | **0,4** |
| Állam fenntartói feladatainak ellátására kij. korm. szerv | **5** | **1,2** |
| OKIT *(Országos kríziskezelő és Információs Telefonszolgálat)* | **5** | **1,2** |

*Forrás: Család-és Gyermekjóléti Központ*

A Gyámügyi Osztályon az eljárások mind a védelembe vételi ügyekben, mind az alapellátásra tett javaslatoknál elhúzódnak. Ideiglenes hatályú elhelyezésre négy esetben került sor; két gyermek ügyében a szülők bántalmazó magatartása-, egy esetben nevelőszülő általi abúzus miatt, egy esetben pedig kapcsolattartási probléma miatt.

## **3.1.3. Család-és Gyermekjóléti Központ**

A központ szakmai egysége a gyermekvédelmi gondoskodás körébe tartozó hatósági intézkedéssel érintett családok/gyermekek eseteivel foglalkozik, valamint speciális szolgáltatásokat biztosít.

A gyermekvédelmi gondoskodás során a védelembe vett gyermekek és családjuk gondozása, a családjából kiemelt gyermekek családi kapcsolatainak erősítése, valamint lehetőség szerint, családjába történő visszahelyezésének segítése valósul meg.

A központban családterapeuták, mediátorok, pszichológusok, mentálhigiénés szakember, jogász, fejlesztőpedagógus, óvodai és iskolai szociális segítők, utcai szociális munkások segítik a gyermek(ek) veszélyeztetettségének megszüntetését. Közreműködésükkel pszichológusi tanácsadás, családterápiát/családi konzultáció, mediáció/közvetítői eljárás, autogén tréning, fejlesztés, napközbeni gyermek felügyelet, különböző prevenciós programok, speciális gyermekjóléti szolgáltatásokat biztosíthatók az igénybe vevők részére.

|  |  |  |
| --- | --- | --- |
| **Jelzett probléma szerinti bontás** | **ÖSSZ/db.** | **%** |
| Életvitel | **44** | **9,2** |
| Családi-kapcsolati konfliktus | **57** | **12** |
| Családon belüli bántalmazás | **125** | **26,3** |
| Elhanyagolás | **32** | **6,7** |
| Oktatási, nevelési elhanyagolás | **46** | **9,6** |
| Elhanyagolás felnőttre vonatkozóan (családi, intézményi) | **2** | **0,4** |
| Gyermeknevelési | **9** | **1,9** |
| Gyermekintézménybe való beilleszkedési nehézség | **0** | **0** |
| Magatartás, teljesítményzavar | **20** | **4,2** |
| Fogyatékosság, retardáció | **0** | **0** |
| Lelki-mentális, pszichiátriai betegség | **47** | **9,9** |
| Szenvedélybetegség | **11** | **2,3** |
| Egészségi probléma, egészségkárosodás következménye | **7** | **1,5** |
| Foglalkoztatással kapcsolatos | **0** | **0** |
| Anyagi (megélhetési, lakhatással összefüggő) | **6** | **1,3** |
| Ügyintézéssel kapcsolatos | **43** | **9,1** |
| Információkéréssel kapcsolatos | **11** | **2,3** |
| Egyéb | **15** | **3,2** |

*Forrás: Család-és Gyermekjóléti Központ*

Látható, hogy a családi-kapcsolati konfliktus és a családon belüli bántalmazás száma a legmagasabb. A 423 jelzésből 182 érkezett családi problémákkal kapcsolatban, ez a jelzések 38,3%-a.

A családok tekintetében magas a lelki-mentális, pszichiátriai betegségek miatt érkezett jelzések száma: az összejelzések 9,9%. Az oktatási, nevelési elhanyagolás miatti jelzések száma 9,6% - ez az óvodai, iskolai hiányzásokat mutatja.

Az alábbi táblázat 2021-ben a hatósági intézkedéshez kapcsolódó esetmenedzseri tevékenységben érintettek számát mutatja.

|  |  |  |  |  |  |  |
| --- | --- | --- | --- | --- | --- | --- |
| Hatósági intézkedéshez kapcsolódó esetmenedzseri tevékenységben érintettek száma 2021-ben (korcsoport szerint) Nem halmozott adat! | | | | | | |
|  | Védelembe vett (fő) | Ideiglenes hatállyal elhelyezett (fő) | Nevelésbe vett (fő) | Utógondozás, szakellátásból kikerült (fő) | **Összesen (fő)** | Ebből lány (fő) |
| **Összes érintett száma (fő)** | **39** | **4** | **16** | **11** | **70** | **39** |
| 0-2 | 1 | - | 1 | - | 2 | - |
| 3- 5 | 3 | 1 | - | 1 | 5 | 1 |
| 6 -13 | 24 | 2 | 8 | 5 | 39 | 25 |
| 14 -17 | 10 | 1 | 7 | 5 | 23 | 12 |
| 18 - | 1 |  |  |  | 1 | 1 |
| **Ebből lány (fő)** | **25** | **2** | **5** | **7** |  |  |

*(KSH 2021)*

Az esetek eloszlása a következőkképpen alakult: a védelembe vett gyerekek száma 39 fő (25 család) volt. Ez a korábbi évekhez képest nem mutat jelentősebb eltérést. Kerületünkben az előző évekhez hasonlóan elsődleges problémának a szülők közötti konfliktust mondhatjuk, akár együtt, akár külön éltek. Gyakran előfordul, hogy a szülők szeretnék a gyermeket a másik fél ellen hangolni - ilyenkor a gyermek eszközzé válik -, hogy minél jobban megnehezíthesse volt házastársa/párja életét.

Nevelésbe vett gyermek 16 fő (10 család) volt, három család esetében (11 gyermek) sikeres volt a hazagondozás, ők jelenleg utógondozásban részesülnek.

Ideiglenes hatállyal elhelyezett gyermekek száma 4 fő (4 család) volt, ők a szolgálat javaslata alapján kerültek hatósági intézkedésbe. Az ideiglenes hatályú elhelyezés okai: szülői bántalmazás, elhanyagolás, a gyermek önkényes elzárása a másik szülő elől. Mindegyik gyermek sorsa az ideiglenes intézkedés ideje alatt megnyugtatóan rendeződött szűkebb, vagy tágabb családján belül.

A grafikon 2014-tól – 2021-ig mutatja a hatósági intézkedés alá vont kiskorúak számát.

*Forrás: Család-és Gyermekjóléti Központ*

Összességében az látszik, hogy az évek során hasonló esetszámmal dolgoznak az esetmenedzserek.

A nevelésbe vett gyermekek esetében a gyámhivatali felülvizsgálatokra kért javaslatok elkészültek.

Válsághelyzetben lévő várandós anya nem került az intézmény látókörébe, a védőnői szolgálattól sem érkezett jelzés ilyen típusú problémáról a vizsgált időszakban.

## **3.1.4. Család- és Gyermekjóléti Központ speciális feladatai**

2021-ben a speciális szolgáltatások működését is alapvetően befolyásolta a SARS-19 világjárvány. A szolgáltatások biztosítása, ahol erre lehetőség, illetve igény volt részben online formában valósult meg az év első negyedéig. Ezt követően is elérhető maradt az online forma, de fokozatosan lehetségessé vált a személyes jelenléttel történő igénybevétel is. A speciális szolgáltatások önkéntes megkeresés alapján vagy a családsegítők delegálása, illetve hatósági kötelezés útján biztosítható.

**Kapcsolattartási Ügyelet**

A szolgáltatást elsősorban gyámhivatali, bírósági végzés/ítélet alapján biztosított.

A kapcsolattartási ügyelet nyújtása a személyi, tárgyi feltételekhez igazodva a határozatot hozó szervvel történő előzetes egyeztetés szerint történik. A 2020-ban a kialakult járványhelyzetre tekintettel a kapcsolattartási ügyelet biztosítása átkerült az Erőd utcába, azóta is ott folyik a szolgáltatás.

2021-ben a kapcsolattartások biztosítására vonatkozóan több megkeresés érkezett a hatóságoktól. Sajnálatos módon, a megkeresésekre adott kapcsolattartási időpontokra tett ajánlatokra– elsősorban a bíróságtól érkezettekre – több hónapos várakozást követően születik döntés. Több esetben újra kellett időpontot egyeztetni, ami nehézséget jelent, az is gyakori; hogy bár a szabályozás megtörtént, a felek vagy az egyik fél nem jelenik meg a kapcsolattartásokon.

2021-ben a kapcsolattartási ügyeletet 11 fő gyermek (8 család) vette ténylegesen igénybe, a megvalósult kapcsolattartások száma 50 alkalom volt.

**Gyermekvédelmi jelzőrendszeri készenléti szolgálat**

A feladatot a „Gyermekvédelmi jelzőrendszeri készenléti szolgálat” című szakmai ajánlás szerint történik, ez a nyitvatartási időnkön túl felmerülő krízishelyzetekben állandó elérhetőséget jelent, krízis esetén azonnali segítség, tanácsadás, vagy tájékoztatás érhető el.

2021-ben 25alkalommal hívták a készenléti telefon számát és kértek segítséget a lakosok. Több esetben családi konfliktus miatt, kapcsolattartási ügyekben, gyermekkel kapcsolatos vitákban, jogi kérdésekben kértek információt, tájékoztatást.

A Gyermekvédelmi hívószámról 3 esetben érkezett megkeresés, lakossági bejelentés alapján. Mindhárom esetben koldulásról jött a jelzés, mely a kerületünkben történt, de nem kerületi lakosok voltak az érintettek.

**Utcai szociális munka lsd. 7.6. fejezet**

**Óvodai- és iskolai szociális segítő tevékenység**

Az óvodai- és iskolai szociális segítő tevékenység a kerületünkben minden óvodába, iskolába, kollégiumba járó gyermeket érint.

2021. évben az óvodai-és iskolai szociális segítő tevékenységet 15 fő végezte.

Összesen 87 intézmény és megközelítőleg 17 000 fő gyermek tartozik a kerületi ellátórendszerbe.

2021-ben a járvány miatt jelentősen növekedett az online térben végezhető tevékenységek száma. A tanév kezdetétől az intézmények ismét igényelték és lehetőség nyílt a személyes találkozásokra is. 2021-ben a tevékenység száma 5950, és az összes elért szülő és gyermek 3877 fő volt.

A közoktatási intézményekben legjellemzőbb tevékenység 2021-ben is a konzultáció, a tanácsadás, az információnyújtás volt.

Egyéni munkaforma összesen 2139 alkalommal valósult meg.

A csoportfoglalkozások online térben és személyesen is történtek, összesen 512 alkalommal 118 csoportban, közösségi tevékenység 226 alkalommal történt.

Mentálhigiénés team-et összesen 296 alkalommal szerveztek a segítő szakemberek.

A megkeresések száma 70 volt.

*Forrás: Család-és Gyermekjóléti Központ*

Legjellemzőbb problématípusok ebben az évben: bullying, mentális nehézségek, beilleszkedési - magatartási problémák, elhanyagolás, bántalmazás, szülői konfliktusok, válás, fejlesztésre szoruló gyermekek szüleivel történő kommunikáció nehézségek, gyászfeldolgozás, részképesség zavar.

**Kórházi szociális munka**

Jelenleg a kórházi szociális munka koordinálását az észlelő-és jelzőrendszeri tanácsadó végzi, a kórházakból nem érkezett jelzés a tavalyi év során.

**Jogi tanácsadás**

A jogi tanácsadás heti kétszer négy órában előjegyzés útján érhető el. 2021-ben a jogi segítségnyújtást megbízásos jogviszony keretében egy jogász biztosította. A szolgáltatás minden kerületi lakos számára ingyenesen elérhető. Elsősorban családjogi kérdésekben (pl. válási, gyermekelhelyezés és kapcsolattartási problémák) kérnek segítséget az ügyfelek. 2021-ben 74fő igénybevevő részesült jogi segítségnyújtásban.

**Mentálhigiénés csoport**

A mentálhigiénés csoporthoz tartozik a pszichológiai tanácsadás, pár- és családterápia, családkonzultáció, autogéntréning. A felnőtt pszichológiai ellátást két szerződéses szakember látta el. A szolgáltatások egy része, elsősorban az igénybevevők kérésére 2021-ben is online térben folyt.

A pár- és családkonzultáció, a pszichológiai tanácsadás legtöbb esetben önkéntesen igénybe vett szolgáltatásként működik. Az igénybe vevők egy részét a családsegítők, esetmenedzserek, óvodai-és iskolai szociális segítők delegálták a szolgáltatásokba. E mellett külső intézmények, gyermekpszichiátria és pedagógiai szakszolgálat ajánlására is érkeztek ügyfelek.

2021-ben pszichológiai tanácsadásban 119 fő részesült, közülük 24 fő volt gyermekkorú. Hatósági kötelezés alapján 19 fő vette igénybe a szolgáltatást, ebből 6 fő volt gyermekkorú.

Március közepétől a *gyermekpszichológiai ellátás* is online térbe került, az átállást segítette a korábban online végzett konzultációk tapasztalata, majd a személyes találkozások május végétől tudtak újra indulni.

A gyermekpszichológiai ellátásban megjelenő fő témakörök; a megváltozott élethelyzet, összezártság miatti konfliktusok, nehézségek voltak, valamint az együttélés zökkenőmentes kialakításában kértek főként a szülők segítséget.

A *felnőtt pszichológiai tanácsadás*ban részesülők a szolgáltatást szintén nem személyes jelenléttel vették igénybe az év egy részében.

A felnőtt pszichológiai ellátásban a válást követő nehézségek feldolgozásában, gyermekeket érintő kérdésekben, veszteség, fóbia, pánik, pszichoszomatikus tünetek, szorongás, depresszió, alvászavar, gyászfeldolgozás, stressz, indulatkezelési nehézség, gyermeknevelési kérdésekben, valamint párkapcsolati problémák, életvezetési nehézségek, bezártság, járványhelyzet okozta szorongás miatt kértek segítséget.

2021-ben családterápia/családkonzultáció szolgáltatást összesen 81 fő vett igénybe, ez 29 családot érintett, ebből hatóságilag kötelezett résztvevő 4 fő (1 család) volt.

Az elmúlt évekhez hasonlóan továbbra is problémaként jelentkezett a családi-párkapcsolati konfliktus, kommunikációs nehézségek, elvált szülők közötti eltérő nevelési attitűdből származó feszültségek, gyermeknevelési kérdések, mentális zavar a családban, szülő – gyerek közötti konfliktus, érzelmek, szükségletek kifejezésének nehézsége, együttélési szabályok keretei, válás.

*Autogén tréningen* 16 fő vett részt. A Poszt-Covid tünetek enyhítése, a párkapcsolati nehézségek okozta feszültségek, válás, kapcsolattartás okozta feszültségek enyhítése, saját erőforrások mobilizálásának nehézsége miatti kérések érkeztek.

**Mediáció**

A mediáció lehetősége iránt sok érdeklődő van, azonban viszonylag kevés eset jut el a tényleges mediációig, melynek oka, hogy sok esetben csak az egyik fél kívánja igénybe venni, ezért végül nem kerül sor mediációra. A szolgáltatás igénybevétele alapvetően önkéntes, kivételt a hatósági kötelezés jelent.

2021-ben 19 esetből, 15 offline és 3 online mediációs szolgáltatás valósult meg, amit 8 mediátor végzett.

**Korrepetálás – fejlesztőpedagógiai ellátás**

A fejlesztő pedagógus (megbízási szerződéssel) korrepetálási/fejlesztési lehetőséget nyújt a segítségre szoruló gyermekek számára. A fejlesztőpedagógus felvételi előkészítést, a tanulásban elmaradt gyermekek felzárkóztatását/korrepetálását, illetve a nyári időszakban pedig pótvizsgára való felkészülést biztosít.

Fejlesztés/korrepetálás/felkészítés összesen 27 fő gyermek esetében történt.

**Szociális diagnózis**

Ezt a tevékenységet a szociális diagnózist felvevő esetmenedzser végezheti. Célja az egyén szociális helyzetének felmérése, a szükségletek megállapítása, valamint az azok kielégítését segítő szolgáltatási elemek és szolgáltatások beazonosítása.2021-ben nem érkezett megkeresés szociális diagnózis készítésével összefüggésben.

# 3.3. Gyermekek napközbeni ellátása**[[3]](#footnote-3)**

*Gyvt. 41. § (1) „A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük – ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is –, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik. A* *gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.”*

A bölcsődei ellátás keretében húszhetes kortól a három éven aluli gyermekek napközbeni ellátását kell biztosítani. Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.

Az Önkormányzat a Gyvt. 94. § (3) bekezdés a) pontjában foglalt kötelezettségének eleget téve a kerületben Egyesített Bölcsődék intézményhálózatának fenntartásával biztosítja törvény által előírt feladatát: a családban nevelkedő 20 hetes - 3 éves korú gyermekek napközbeni ellátását, szakszerű gondozását, nevelését, harmonikus testi-szellemi fejlődésének segítését és korszerű étkeztetését.

Férőhelyek száma/fő: 390 gyermek alapellátás,

54 gyermek bölcsődei szolgáltatás (időszakos gyermekfelügyelet)

**Bölcsőde szolgáltatásai**

Bölcsődei ellátás keretében alapellátáson túli szolgáltatásként speciális tanácsadás, **időszakos gyermekfelügyelet**, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

**Időszakos gyermekfelügyelet**

A szolgáltatás a Budagyöngye és a Törökméz Bölcsődében működik. A csoportban a szülők elfoglaltsága idején biztosítható a játéklehetőség a gyermekek számára. A szolgáltatást azon szülő veheti igénybe, aki részmunkaidőben vagy alkalomszerűen dolgozik, otthoni munkát vállal, iskolába jár vagy Gyed, Gyes mellett különféle továbbképzésen, tanfolyamon vesz részt, vagy csak szeretné, ha gyermeke hasonló korú gyermekek társaságában töltsön el 1-1 napot.

Ez idő alatt a gyermekek életkoruknak és fejlettségüknek megfelelő foglalkozásban részesülnek. A csoport lehetővé teszi a testvérek együtt nevelkedését, elősegítheti a különböző korú gyermekek szocializációját, érzelmi és mentális fejlődését.

**Sószoba**

Mind a hat tagintézményben működik sószoba. Felmérések, tapasztalatok támasztják alá a sószoba egészségre kedvező klímáját. Elsősorban a bölcsődébe járó gyermekek vehetik igénybe a szolgáltatást, de a Budagyöngye Bölcsődében használhatják a gyermekfelügyeletet igénylők is.

**Gondozás-nevelés**

A bölcsődék törekszenek arra, hogy a szakmai munka a legmagasabb színvonalon teljesüljön, fontos számunkra mind a törvényi, mind pedig a szakmai követelmények betartása.

Minden intézmény vállalja a sajátos nevelési igényű gyermekek korai gondozását-nevelését, és törekszenek arra, hogy a legmegfelelőbb ellátást biztosítsák a sajátos nevelési igényű és a korai fejlesztést igénylő gyermekek számára.

A legtöbb fejlesztésre szoruló gyermeket (SNI-s, korai fejlesztésre szoruló) a Budagyöngye Bölcsőde fogadja, hiszen a gyógypedagógus szakemberek főként itt végzik a fejlesztő tevékenységüket, de a Varsányi-és a Hidegkúti Bölcsődében is lehetőség van arra, hogy a Pedagógiai Szakszolgálat szakemberei helyben fejleszthessék a szakértői véleménnyel rendelkező vagy már annak birtokában lévő gyermekeket.

Mindemellett a gyógypedagógus által a gyermekek preventív fejlesztése - olyan gyermekek, akik nem rendelkeznek szakértői véleménnyel, de a szülővel történő egyeztetést követően korai fejlesztésben tudnak részesülni - helyben is biztosítható.

Gyógypedagógus vezetésével létrejött egy Montessori munkacsoport, nagyon sok olyan elem található a módszerben, amely jól alkalmazható a bölcsődékben is. Az induláskor 24 kisgyermeknevelő csatlakozott a módszer megismeréséhez, akik szeretnék bevezetni a bölcsődei napirendbe a módszer adta lehetőségeket, mint például a színes játékeszközök és a csendjáték alkalmazását.

Cél, hogy minden bölcsődénkben minél több csoportban alkalmazzák a Montessori módszert.

**Bölcsőde és a család kapcsolata**

A bölcsőde nem pótolhatja a családi nevelést, azonban annak tiszteletben tartása mellett kiegészítője lehet annak. Lehetőséget kell adni a szülőknek, hogy megismerhessék az intézményben folyó mindennapi munkát, módszert, feladatokat, melyek ismeretében biztonságban tudják gyermeküket.

**Kapcsolattartás formái**

* + - Bölcsődei nyílt nap, ahol a szülők betekintést nyerhetnek a bölcsődei életbe.
    - A szülői értekezleten tájékoztatást kapnak a szülők a bölcsődék házirendjéről, a gyermekek napirendjéről, a térítési díj összegéről, a fizetés módjáról, megismerhetik a kisgyermeknevelőket.
    - Az első szülői értekezletet követően Szülőcsoportos megbeszélésen a családlátogatásról, a beszoktatásról kapnak a szülők részletes tájékoztatást.
    - Családlátogatás alkalmával lehetőség nyílik a gyermeket otthoni környezetében megismerni a szokásait, a napirendjét, a nevelői légkört.
    - A szülő elsőként a beszoktatás alkalmával szerez tapasztalatot a bölcsődei életről, a munkáról és a mindennapokról.
    - Napi kapcsolattartás során a gyermek mindennapi életéről szerez tudomást a szülő.
    - A szülőkkel közös programok alkalmával a családok betekintést nyerhetnek a bölcsőde gondozó-nevelő munkájába. Ilyen napok: Márton napi felvonulás, Télapó ünnepség, karácsony, farsangi mulatság, Anyák napja, Apa nap, Gyermeknap.
    - Elégedettségi vizsgálatok, ahol felmérhető a szülők elégedettsége az intézménnyel és a dolgozókkal kapcsolatban.

Sajnos a járványhelyzet felülírta a családok és a bölcsőde kapcsolatát, a 2021. évben sem lehetett biztosítani a szülőkkel a közös programokat, eseményeket, azokat (anyák/apák napja, őszi szüret, Télapó, Karácsonyi ünnepség) csak a gyermekek jelenlétében, a délelőtt folyamán kerültek megtartásra.

**A bölcsőde helye, szerepe a gyermekvédelmi rendszerben**

A bölcsődei gyermekvédelem fő feladata a prevenció, mely minden gyermekre és azok családjaira is kiterjed. Sajnos már egyre többször szembesülünk azzal, hogy a szülők kapcsolata megromlik, akár váláshoz vezet, mely korábban nem volt jellemző. Ilyenkor nagy odafigyeléssel, empátiával kell a család felé fordulni és a - kompetenciahatárainkon belüli-segítséget megadni számukra.

A veszélyeztetettségi okok között szerepelnek az egészségügyi (ételallergia, gyógyszerérzékenység, immunrendszeri gyengeség, megkésett beszédfejlődés), a családi helyzet (konfliktusok a családban, szülői elhanyagolás, nem megfelelő életvezetés) illetve az anyagi okok (alacsony jövedelem, nagycsaládosok, egyedülálló szülő) egyaránt. Bármely ok észlelésekor, fennállásakor a bölcsődei szakembereknek kötelességük a családoknak a megfelelő támogatást nyújtani, illetve jelzéssel élni a Gyermekjóléti Szolgálat felé.

**Statisztikai adatok**

**Gyermeklétszám alakulása 2021/2022. évre vonatkozóan**

A tavaszi gyermekfelvétel, valamint a fellebbezések során minden olyan kisgyermek helyet kapott a bölcsődékben, ahol a bírálatnál a törvényi elsőbbség, vagy a szülő munkába állása indokolta. A jogszabály értelmében a bölcsődei felvétel során előnyben kell részesíteni

* a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll,
* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket, és
* a védelembe vett gyermeket.

**Alapellátás**: a 2021/2022. nevelési-gondozási évre jelentkezők száma: 297 fő, óvodába 197 gyermek ment, 188 gyermek nyer felvételt, az elutasítottak száma: 109 fő volt.

Erre a nevelési évre is jellemző volt a túljelentkezés, mely leginkább a Törökméz, Budagyöngye, Varsányi és a Hűvösvölgyi Bölcsődét érintette. A fentiek mellett – eltérően az előző nevelési évekhez - a jelentkezés során a Hidegkúti és a Hűvösvölgyi Bölcsőde is nagyon népszerű volt.

**A felügyeleti csoportok**: Két tagintézményben, a Törökméz és a Budagyöngye Bölcsődében továbbra is működik gyermekfelügyeleti csoport, azoknak a családoknak nyújt segítséget, akik a hét csak bizonyos napjain akarják gyermekeiket közösséghez szoktatni. A két intézmény 34 férőhelyére is túljelentkezés volt (75 fő).

A számokból jól látszik, hogy e szolgáltatási forma is igen népszerű a családok körében, a szülők szívesen hozzák részidős munkájuk, vagy elfoglaltságuk idejére e csoportokba gyermekeiket.

|  |  |  |  |  |  |  |  |
| --- | --- | --- | --- | --- | --- | --- | --- |
| **ALAPELLÁTÁS** | **Varsányi** | **Pasarét** | **Törökméz** | **Budagyöngye** | **Hidegkút** | **Hűvösvölgy** | **Összesen** |
| Férőhelyek száma | **48** | **84** | **86** | **40** | **72** | **60** | **390** |
| Óvodába menő gyerekek száma: | **24** | **44** | **57** | **17** | **35** | **25** | **202** |
| Felvehető gyerekek száma: | **25** | **46** | **52** | **18** | **37** | **26** | **204** |
| Jelentkezők száma | **51** | **50** | **79** | **35** | **41** | **41** | **297** |
| ebből felvéve: | **24** | **43** | **48** | **16** | **34** | **24** | **190** |
| ebből elutasítva | **25** | **7** | **27** | **17** | **8** | **17** | **92** |

*Forrás: Egyesített Bölcsődék*

A szakmai munka eredményét tükrözi bölcsődék feltöltöttségi, illetve kihasználtsági mutatói is. A feltöltöttségi adatok évek óta kiemelkedően jók, hiszen nagyon sokan jelentkeznek az intézményekbe.

Az alábbi két táblázatban látható a 2021.01.01. napjától 2021.12.31-ig (tárgyévre vetített adatok), illetve a 2020.09. 01. napjától 2021.08.30. napjáig (2020/2021. nevelési évre vetített adatok) a bölcsődei egységek férőhely, illetve kihasználtsági adatait**.**

**2021.01.01-től 2021.12.31-ig férőhely kihasználtsági adatok - 2021. tárgyév**



**2020.09.01-től 2021.08.31-ig férőhely kihasználtsági adatok - 2020/2021. nevelési év**



*Forrás:Egyesített Bölcsődék*

A fenti táblázatból az is látszik, hogy **bölcsődék feltöltöttsége 2021-ben átlag 92,21 %-os, a kihasználtság pedig 62,33 %-os volt.** Ez éves szinten átlag 368,13 fő beíratott gyermeket jelentett az alapellátási csoportokban, ami jónak mondható, hiszen a nevelési-gondozási év végén sok gyermek ment el óvodába, és a megüresedett férőhelyeinkre bekerülő gyermekek beszoktatása a szakmai szabályoknak megfelelően került megvalósításra, azaz fokozatosan.

A gyermekek beszoktatását nehezítette a SARS-19 járványhelyzet, így néhány család a beszoktatás megkezdését későbbi időpontra halasztotta, vagy az is előfordult, hogy visszavonták a férőhely iránti kérelmüket.

2021. januártól 2021 augusztusig pedig a feltöltöttség 89,50%-os, a kihasználtság pedig 59,96%-os volt, ami azt jelenti, hogy a beszoktatási idő lezárulta után a gondozási év második felében nőttek a feltöltöttségi és a kihasználtsági mutatók is.

A statisztikai táblázatok azt is jól tükrözik, hogy a jelenleg meglévő 390 alapellátási férőhely szükséges a kerületben élő kisgyermekes családok bölcsődei elhelyezéséhez.

Kerületünkben a bölcsődei ellátásért a gyermek törvényes képviselőjének az R. alapján térítési díjat kell fizetnie, mely két részből tevődik össze, a gondozási és az étkezési díjból. *(Kedvezmények: lsd.: 2.5. fejezet)*

Tudjuk és tapasztaljuk is, hogy ez a kedvezmény nagy segítség a nagycsaládos szülőknek, hiszen így megkapják a 100%-os étkezési kedvezményt is. Elmondhatjuk, sokan tudnak élni a kedvezmény nyújtotta lehetőséggel, hiszen szerencsére kerületünkben nagyon sokan vannak nagycsaládosok, aki több gyermeket is tudnak vállalni.

**2021.01-től 2021.12.31-ig az étkezési befizetések alakulása:**



*Forrás: Egyesített Bölcsődék*

2021-es gondozási évre vetítve ezek a számok azt tükrözik, hogy a hat tagbölcsődében összesen, a beíratott gyermekek számához viszonyítva, (amely 368 fő volt) a családok 53% fizet teljes étkezési díjat, rendszeres gyermekvédelmi kedvezményben 1%; 3 gyermekes családban 23%; tartósan beteg vagy SNI gyermek 8%; jövedelem alapján 14%; nevelésbe vett gyermekek aránya pedig 0,59% volt.

**Pandémia időszaka a kerületi bölcsődékben**

A világjárvány megjelenése átírta a bölcsődei területet is, az elmúlt két év nagyon különbözött az előző évekhez képest, a kiszámíthatatlanság sok kihívást jelentett a bölcsődei ellátásban dolgozó szakemberek és a bölcsődei szolgáltatást igénybe vevő családok számára egyaránt.

A munkatervekben megfogalmazott célkitűzések többségét sikerült megvalósítani, de legalábbis a megvalósításukat elkezdeni. A kialakult helyzet olyan nagyfokú rugalmasságot, kreativitást igényelt mind a családok, mind a bölcsődei szakemberek részéről, mely eddig elképzelhetetlen volt.

A bölcsődék időszakos bezárására – mind 2020-ban, mind pedig pár hétre 2021-ben - szakmailag sikerült felkészülni. Az otthon töltött időszakok alatt is sikerült színvonalas szakmai munkát felmutatni, illetve nagy energiákat mozgósítani a bölcsődei dolgozóknak, hogy a családokkal, gyermekekkel folyamatos maradjon a kapcsolattartás, még a „home office” alatt sem hagyták szakmai „felügyelet” nélkül a gyermekeket, fejlődésüket továbbra is figyelemmel kísérték.

**Tervek megfogalmazása**

Mivel az intézményekben sok két- vagy többnyelvű család jár, ezért fontos a gyermekek anyanyelvi nevelésére. Kiemelt feladat a kisgyermeknevelőknek a gyermekek beszédkészségének fejlesztése érdekében a gazdag, tiszta nyelvi környezet biztosítása, melyet a versek, mesék, mondókák közvetítésével tudnak biztosítani, ennek érdekében folytatódik a korábban elsajátított „Papírszínház” módszertani lehetőségekkel az anyanyelvi nevelés.

Folytatódik a bölcsődékben a Montessori pedagógia bizonyos elemeinek a bevezetése a gyógypedagógus segítéségével, iránymutatásával, valamint a vírushelyzet után folytatódna a külsős gitártanár közreműködésével a kisgyermekek zenei nevelésének fejlesztése.

Sajnos évről-évre egyre több gyermek kap SNI státuszt, ők azok a gyerekek, akik az ép fejlődés ütemű gyerekeknél több figyelmet, törődést igényelnek, mely nagy terhet ró a velük foglalkozó szakemberekre.

Továbbra is fontos feladat a kerületi bölcsődékben ellátott sajátos nevelési igényű és korai fejlesztésre szoruló gyermekek integrált gondozása, nevelése. Ennek érdekében a gyógypedagógus továbbra is figyelemmel kíséri a kerületi kisgyermeknevelők szakmai munkáját, támogatja a preventív ellátást, egyéni fejlesztések keretében segíti a gyermekek fejlődését. A Budagyöngye Bölcsőde vezetője mentorként folytatja a szakmai támogatását, központi bázisa továbbra is a Budagyöngye Bölcsőde lesz.

## **3.3.2. Napközbeni gyermekfelügyelet *(Család-és Gyermekjóléti Központ)***

A napközbeni gyermekfelügyeletet 2021-ben 6 gyermekfelügyelő megbízási szerződéssel végezte a koordinátor irányításával.

A családok a szolgáltatásról általában a védőnőtől, családsegítőktől, esetmenedzsertől, internetről, háziorvostól, bölcsődétől, óvodától, iskolától és az Otthon Segítünk Alapítványtól értesülnek.

Gyakran előfordul, hogy a szülő vagy a gyermek betegsége miatt kérik a segítséget, de gyakori az ikerszülések esete is.

A szolgáltatásban részesülő családoknál egyéb problémák is felszínre kerülnek az igénybevétel során, pl.: anyagi, mentális, párkapcsolati, gyermeknevelési vagy jogi.

A szolgáltatást a családok egy része, akár két-három évre is igénybe veszi, de vannak olyan családok, akiknek csak pár hónapra szükséges a szolgáltatást biztosítani, mert sikerül rendezni a család életét befolyásoló nehézségeket.

2021. december 31-ig 7 családdal állt kapcsolatban az intézmény.

Havi szinten 4-6 család vette igénybe a napközbeni gyermekfelügyeletet, ami 10 és 12 fő közötti gyermeket jelentett az adott hónapban. A nyári időszakban ezek a számok csökkentek, mivel a családok az éves szabadságukat töltötték gyerekeikkel, valamint sok esetben a köznevelési intézménybe való kisérés teszi ki a tanévben a feladatot.

A családi állapot tekintetében, az igénybe vevő családok közül 5 házas, 2 egyedülálló szülő volt; 1 esetben a szülő betegsége, 2 esetben pedig a gyermek betegsége volt az igénybevétel elsődleges indoka, 3 családban a szülők munkavégzésük okán kértek segítséget, valamint 1 ikerpár gondozására került sor.

|  |  |  |  |
| --- | --- | --- | --- |
| **Év/fő** | **2019.** | **2020.** | **2021.** |
| **Napközbeni gyermekfelügyelők száma** | **8** | **9** | **6** |
| **Együttműködés** | **29** | **18** | **7** |
| **Havi szinten** | **14-21** | **3-8** | **4-6** |
| **Havi szinten gyerekek száma** | **24-28** | **10-13** | **10-12** |

2021-ben tovább csökkent az ellátott gyermekek, családok száma, aminek ebben az évben is a járványhelyzet volt az oka. Az adott szabályozást figyelembe véve a napközbeni gyermekfelügyelők bizonyos időszakokban nem járhattak ki a családokhoz, 1-2 esetet kivéve. A szülők nagy része otthonról dolgozhatott, így sokan meg tudták oldani a gyermekek felügyeletét.

A gyermekfelügyelőkkel telefonon, illetve egyéni személyes találkozások útján tartotta a koordinátor kapcsolatot.

A gyermekfelügyelők száma is csökkent, mert többen találtak főállású munkahelyet.

## **3.3.3. Egyéb napközbeni ellátási formák**

Gyvt. 44/D. § *„Alternatív napközbeni ellátás a játszótéri program, játszóház, klubfoglalkozás keretében nyújtott,*

a) a szülő és a gyermek kapcsolatát erősítő, a gyermek szocializációját támogató, valamint egyéb szabadidős és prevenciós szolgáltatás,

b) a csellengő vagy egyéb okból veszélyeztetett iskoláskorú gyermekek számára biztosított nappali felügyelet, sport-, illetve egyéb foglalkozás és étkeztetés,

feltéve, ha a működtető rendelkezik az ehhez szükséges – jogszabályban meghatározott – személyi és tárgyi feltételekkel.”

A 2021. évben sem működött a kerületben munkahelyi vagy mini bölcsőde.

A kerületi, engedéllyel rendelkező civil szolgáltatók listája elérhető a <http://szocialisportal.hu/intezmenykereso> web oldalon.

## **3.4. Gyermekek átmeneti gondozásának biztosítása**

Gyvt. *48.**§ (1) „A gyermek átmeneti gondozása megszervezhető a működtető által kijelölt helyettes szülőnél, gyermekek átmeneti otthonában vagy családok átmeneti otthonában.*

*(2) A gyermekek átmeneti házi gondozásaként – a szülő kérelmére – a gyermek saját otthonában történő ellátását gondozó útján kell biztosítani, ha testi vagy lelki betegsége miatt a gyermek ellátása elsősorban helyettes szülőnél történő elhelyezés útján vagy bentlakásos gyermekintézményben nem oldható meg és ha ez a gondozás a gyermek érdekét szolgálja.”*

A gyermekek és a családok átmeneti gondozását az önkormányzat ellátási szerződések megkötésével biztosítja a kerület lakosainak. Az átmeneti ellátást legfeljebb 12 + 6 hónapra vehetik igénybe a rászorult családok.

A 0-12 éves korú gyermekek átmeneti ellátását a Fehér Kereszt Kiemelten Közhasznú Egyesület biztosítja a helyettes szülői hálózatán keresztül.

2014. június 1-jétől a Budapest Főváros VIII. Kerület Józsefvárosi Önkormányzat fenntartásában működő Józsefvárosi Családsegítő és Gyermekjóléti Központ szervezeti egységeként működő Gyermekek Átmeneti Otthona látja el a 3-18 éves korú gyermekek átmeneti ellátását.

## **3.4.1. Családok átmeneti otthonai**

Gyvt. *51. § (3****)*** *„A családok átmeneti otthona a felnőtt és a gyermek együttes ellátása során*

*a) befogadja az életvezetési problémák vagy más szociális és családi krízis miatt otthontalanná vált, továbbá védelmet kereső szülőt és gyermekét,*

*b) befogadja a válsághelyzetben lévő bántalmazott vagy várandós anyát, illetve a szülészetről kikerülő anyát és gyermekét, valamint a várandós anya kérelmére az anya élettársát vagy férjét.*

*c) biztosítja az ellátást igénylő gyermek átmeneti gondozását és befogadja otthontalanná vált szüleit,*

*d)segítséget nyújt a szülőnek gyermeke szükség szerinti ellátásához, gondozásához, neveléséhez,*

*e) biztosítja a szülő számára a gyermekével való együttes lakhatást és a szükség szerinti ellátást,*

*f) a szülőknek az ellátás mellett jogi, pszichológiai és mentálhigiénés segítséget nyújt,*

*g) közreműködik – a gyermekjóléti szolgálattal együttműködve – az átmeneti gondozást szükségessé tevő okok megszüntetésében, a család helyzetének rendezésében, otthontalanságának megszüntetésében.”*

Ellátási szerződés alapján a Magyar Protestáns SegélyszervezetCsaládok Átmeneti Otthonban, a Jó Pásztor Nővérek Kongregációja által fenntartott Jó Pásztor Anyaotthonban, valamint a Jó Pásztor Háza Anyaotthonban van lehetőség átmeneti gondozást biztosítani a családok részére.

A képviselő-testület a családok átmeneti otthona ellátásának biztosítása érdekében a Jó Pásztor Nővérek Kongregációja által fenntartott anyaotthonokban 1 család teljes ellátására kötött (1 anya és két gyermek) ellátási szerződést.

Az ellátást két helyen: a Jó Pásztor Anyaotthonban (1032 Budapest, Zápor u. 50.), valamint a Jó Pásztor Háza Anyaotthonban (1034 Budapest, Bécsi u. 163./A) biztosítja a fenntartó.

A Magyar Protestáns SegélyszervezetCsaládok Átmeneti Otthonban (2113 Erdőkertes, Tégla u. 22.) 12 fő kerületi lakos részére biztosítható az ellátás.

Elsősorban a sokproblémás, szociálisan hátrányos helyzetű, deprivált családok esetében kialakult nehéz élethelyzetekben fordul elő, hogy az átmeneti gondozás kiváltható kollégiumi elhelyezéssel, a gyakorlatban ez a Tapolcsányi Kollégiumot és a Káldor Miklós Kollégiumot jelenti.

A gyermekjóléti szolgálatnak sikerült jó együttműködést kialakítani az intézményekkel.

2021-ben nem fordult elő olyan probléma, élethelyzet, hogy akár a Család-és Gyermekjóléti Központnál, akár az átmeneti gondozást nyújtó intézményekben átmeneti gondoskodás iránti igény érkezett volna kerületi családtól, gyermektől.

A fentiek alapján a 2021. évben nem volt kerületi ellátott az intézményekben.

Összegzésként elmondható, hogy a gyermekek és a családok átmeneti ellátása a jogszabályi előírásoknak megfelelő, a kerületi szakemberek együttműködése a feladatok ellátását biztosító intézmények szakembereivel a szakmai kompetencia határok betartásával, jól működik.

# 4. Ellenőrzések

A veszélyhelyzet során teendő, egyes szociális és gyermekvédelmi ellátásokkal kapcsolatos intézkedésekről, valamint a szociális szolgáltatásoknak a veszélyhelyzet során elrendelt működési rendjéről szóló 556/2020.(XII.20.) 11 §-a 2021. június 30. napjáig volt hatályban:

*„A veszélyhelyzet alatt a szociális, gyermekjóléti és gyermekvédelmi szolgáltatóknál, intézményeknél és hálózatoknál*

*a) a működést engedélyező szerv rendes ellenőrzést nem tarthat, rendkívüli ellenőrzést csak különösen indokolt esetben, ellátotti érdekből végezhet,*

*b) a Magyar Államkincstár helyszíni ellenőrzést nem tarthat.”*

A fentiek alapján ellenőrzéseket csakaBudapest Főváros Kormányhivatala Népegészségügyi Főosztály végzett a közoktatási intézményekben, ahol a higiénés, járványügyi szabályok betartását vizsgálta, valamint a tavaszi, nyári és őszi szünet idejében lévő táborokkal kapcsolatos ellenőrzésekre került sor.

A táborok ellenőrzését a Népegészségügyi Főosztály munkatársai előzetes beosztás alapján, szakaszosan végezték. Sok esetben az ellenőrzés időpontjában derült ki, hogy a bejelentett tábor az adott turnusban mégsem került megtartásra.

A táborszervezők egy részének nem minden esetben volt naprakész tudása a táboroztatással kapcsolatos, aktuális jogszabályokról, a járványhelyzet idejére kiadott ajánlásokról, ezért a hivatal munkatársai telefonos megkeresések megválaszolásával igyekeztek segítséget nyújtani.

# 5. Jövőre vonatkozó javaslatok

* Az Önkormányzat továbbra is kiemelt célként kezeli az anyagi jellegű veszélyeztetettség megelőzését, megszüntetését, ennek megfelelően a gyermeknevelést segítő pénzbeli és természetbeni ellátásait, ennek érdekében az önként vállalt ellátásokat továbbra is biztosítja, és lehetőség szerint bővíti, illetve a megváltozott élethelyzetekhez igazítja.
* Az Önkormányzat folyamatosan figyelemmel kíséri a vonatkozó rendeleteinek hatékonyságát és szükség szerint módosítja, kiegészíti.
* A stabil, kiszámítható intézményrendszer működtetése és fejlesztése továbbra is kiemelt feladat.
* Az Önkormányzat kiemelt céljaként kezeli a sport, szabadidős, prevenciós tevékenységek fejlesztésének folytatását.
* Fontos erősíteni a család tagjainak felelősségtudatát a saját helyzetük javítása érdekében.
* Fontos fejleszteni az információáramlás hatékonyságát, bővíteni kell a szakmaközi megbeszéléseket.
* A rendszeres gyermekvédelmi kedvezmény esetén az ingyenes étkezés igénybe vételének lehetőségét a tankötelezettség végéig javasolt megadni.

**Család- és Gyermekjóléti Központ javaslatai:**

* 2020 januárjában a családvédelmi koordináció jegyzői hatáskörbe került. Az eddigi tapasztalatok alapján ez lelassítja a beavatkozás menetét. Javasolt e jogkörnek a gyámhatóságokhoz való visszahelyezése.
* A gyermekvédelmi munka eredményesebbé válhatna, ha a védelembe vételi eljárások hatósági szakasza lerövidülhetne.
* Az óvodai és iskolai szociális segítők szakmai csoportjának bővülése miatt továbbra is megoldandó feladat a munkatársak elhelyezése.
* A szolgáltatások kihelyezésének bővítése a pesthidegkúti régióban, mivel az ott élő igénybe vevők számára jelentős könnyebbséget jelentene, ha nem kellene a kerület másik végpontjára utazniuk ügyeik intézésére (családterápia, mediáció, ügyfélfogadás stb.).
* A Hűvösvölgyi villamos végállomás környékén gyakran csoportosulnak, csellengő, deviáns viselkedésű fiatalok. Ezt igazolják a rendőrségi jelzések és az utcai szociális munkát végző munkatársak felderítő tevékenysége során tapasztalt megfigyeléseik is.

A Hűvösvölgy, Máriaremete, Pesthidegkúti részen lakó gyermekek és fiatalok számára szükséges lenne olyan közösségi tér létrehozása, ahol a szabadidejüket hasznosan tudnák eltölteni.

* Szükséges lenne a gyermek pszichiátriai ellátás fejlesztése.
* Civil, egyházi szervezetek, alapítványok megismerése, együttműködés kialakítása.
* Az egészségügyi ellátórendszerrel hatékonyabb, szorosabb együttműködés kialakítása.

**Bölcsődék:**

* Bölcsődei férőhelyek bővítése.
* Szeretnének olyan szülői klubot létrehozni, ahová meghívhatnak szakembereket, konzultációkat, előadásokat, beszélgetéseket folytathatunk. S, ha a szülők nem tudják eközben másik családtagra hagyni gyermekeiket, játszóházat biztosítanának a programok ideje alatt.

**Óvodák**

* Óvoda és iskola közötti átmenet könnyítésére alsós tanítókkal kapcsolat, együttműködés segítése.
* A gyermeki agresszió kezelésével kapcsolatos megbeszélések igénye.
* A kisgyermekek beszédfejlődésének javítása (világjárvány hatása).

**Iskolák**

* Iskolai agresszió csökkentése a tanulók körében, az internetes abúzusok kezelése.
* Általános iskolások és a kábítószer; internet és közösségi felületek veszélyei, helyes használatra nevelés; lelki bántalmazás; tolerancia, elfogadás.

**Háziorvosok és házi gyermekorvosok:**

* Családvédelem-anyavédelem témában megbeszélés.
* Pszichológiai ellátások témakörében a pszichológusokkal történő egyeztetések kezdeményezése.
* Más szakmai képviselőkkel közösen szervezett szakmaközi megbeszélések.

**Védőnők javaslatai:**

* Otthon Segítünk Alapítvány fokozottabb népszerűsítése.
* Bölcsődei férőhelyek bővítése, illetve több olyan közösségi program létrehozása szakemberekkel kiegészítve, ahol az édesanyák, gyermekek kikapcsolódása biztosított.
* A védőnők konzultációs lehetőségének megszervezése a kerületi szociális ellátórendszerről.

**Népegészségügyi Főosztály**

* a helyi médiában, pl.: a Budai Polgár című lapban tájékoztatást adni a post-covid kezelési lehetőségeiről.

**II. Kerületi Rendőrkapitányság javaslata:**

* Szülők, gyermekek, pedagógusok bevonása a bűnmegelőzési és a drog-prevenciós programokba.
* Hatékony bűnmegelőzési munka továbbvitele.

# 6. Bűnmegelőzés

## **6.1. BRFK II. kerületi Rendőrkapitányság[[4]](#footnote-4)**

A tapasztalatok alapján a fiatal korosztály bűnelkövetésének hátterében a legtöbb esetben a rendezetlen családi háttér, a rossz szociális körülmények állnak, de  
megjelenik az okok között a motiválatlanság és a pszichés probléma is.

Tovább nehezíti a helyzetet a fiatalok viszonylag korán kialakuló szenvedélyfüggősége is, melyek megfelelő kontroll és családi háttér hiányában súlyos devianciaként a bűnözői életmód kialakulásához vezetnek. A rendőrség egyik fő feladatának tekinti az ebben a korosztályban végzett hatékony bűnmegelőzési munkát.

A szociális és gyermekvédelmi kérdéskör egyrészt a családon belüli erőszak, másrészt a kerületben található gyermekotthonok lakói kapcsán merül fel.

A járványügyi helyzetben megállapítható volt, hogy a családon belüli vitákkal, konfliktusokkal kapcsolatos bejelentések száma emelkedett, kifejezetten a kijárási korlátozások alatti időszakokban.

A Rendőrkapitányság valamennyi szakterületén dolgozók nyilatkozata szerint az együttműködés a jelzőrendszeri tagokkal kiváló.

A járványügyi helyzetnek megfelelően személyes jelenlétű bűnmegelőzési munkát az év második felében lehetett végezni.

A 2021. évre tervezett rendezvények közül csak néhány valósulhatott meg:

* "Csepp Hősök napja" rendezvény, ahol a körzeti megbízottak bemutatták a gyerekek részére az egyes szolgálati felszerelési tárgyakat, a rendőri egyenruhát, valamint a szolgálati gépkocsit.
* Kábítószer prevenciós előadás volt a Pitypang Utcai Általános Iskolában, a Szent Angéla Ferences Általános Iskola és Gimnáziumban, valamint a Csík Ferenc Általános Iskola és Gimnáziumban mind a szülők, mind a pedagógusok számára.
* A Palotás Gábor Általános Iskolában általános bűnmegelőzési előadás volt,
* "Az iskola rendőre" program keretén belül a szeptemberi iskolakezdés alkalmával a rendőrök az Önkormányzat Városrendészeti Osztály munkatársaival és a helyi polgárőr egyesület tagjaival fokozottan felügyelték az iskolák környékének rendjét és kiemelt figyelmet fordítottak a gyermekek közlekedésbiztonságára is.
* 2020. szeptember 1-jétől megalakult az Iskolaőrség. A 1023 Budapest Lajos u. 1-5. szám alatti Budapesti Műszaki Szakképzési Centrum Than Károly Ökoiskola és Technikumban teljesít szolgálatot 1 fő iskolaőr a kerületben. Az együttműködési megállapodással érintett intézményvezető visszajelzése pozitív, az iskolaőr az intézmény mindennapi életébe be tudott kapcsolódni, folyamatos információáramlás van az iskola vezetése és az iskolaőr, valamint a kapitányság között.
* A gyerekek, és a pedagógusok részére elkészített ,,*A szer, ami megváltoztat"* című kisfilm bemutatása az oktatási intézményekben.

A 2022. évbentovábbra is nagy hangsúlyt kíván fektetni a különböző társszervekkel, civil szervezetekkel történő együttműködésre a BRFK, felismerve a jól működő jelzőrendszer hatékonyságát.

Az előző évekhez hasonlóan, a *„Budai Polgár*” című helyi folyóirat szerkesztőségével továbbra is folyamatos a kapcsolatot, ahol a különböző bűncselekmények aktuális elkövetési módszerein kívül a baleset-megelőzés jegyében felhívható a figyelem a biztonságos közlekedésre, valamint a kerékpáros közlekedés szabályaira, ami a fiatalabb korosztályt is érinti.

## **6.2. Budapest II és III. Kerületi Bíróság[[5]](#footnote-5)**

Kis mértékben csökkent a távoltartási ügyek száma az előző két évet alapul véve: 42-ről 39-re.

A kapcsolattartás végrehajtásának elrendelése ügytípusból a 2020. évi 173-hoz képest 2021-ben 185 ilyen ügy érkezett.

**6.3. Családvédelmi Koordináció – (*Humánszolgáltatási Igazgatóság Ellátási Osztály)***

Áldozatsegítéshez kapcsolódó kérelem nem érkezett a hivatalhoz.

27 ügyben indult hivatalból eljárás hozzátartozók közötti erőszakkal kapcsolatos családvédelmi koordinációs ügyben, melyek közül 80% házastársak/élettársak vagy volt házastársak/élettársak között történt. Az esetek 30%-ában kiskorú gyermekek a bántalmazásokban bár közvetlenül nem voltak érintettek, de jelen voltak a bántalmazáskor, így védelembe vételi jelzés történt a gyámügyi osztály felé.

# 7. A települési önkormányzat és a civil szervezetek közötti együttműködés

## **7.1. Kapcsolat civil szervezetekkel**

Az Önkormányzat a gyermekjóléti szolgáltatások magas szintű ellátása érdekében továbbra is fontosnak tartja a civil és egyházi szervezetekkel való konstruktív együttműködést, a kialakított kapcsolatok ápolását, valamint új civil szervezetek bevonását az ellátórendszer működtetésébe.

Az Önkormányzat a gyermekjóléti alapellátások egy részét ellátási szerződés keretében látja el.

A civil szervezetekkel való együttműködés és tevékenység jó példája többek között a „Szociálpolitikai keret” pályázat, a „Gyermekekért díj” adományozása, a Kábítószerügyi Egyeztető Fórum (Továbbiakban: KEF) működtetése.

Az Önkormányzat nyitott minden olyan kezdeményezésre, amely a civil szférából érkezik és a kerületi gyermekek és családok jólétét és jogbiztonságát szolgálja.

A civil partnerek résztvevői a kerületi rendezvényeknek, a Helyi Esélyegyenlőségi Fórumnak, a Szociális Kerekasztalnak, a gyermekvédelem éves települési tanácskozásának, a szakmaközi együttműködéseknek.

A járványhelyzet időszakában jelentősen növekedtek az adományozási felajánlások, s új szervezetek is megkeresték a Család-és Gyermekjóléti Központot, hogy adományaik célzott eljuttatásában segítséget kaphassanak a rászoruló családok.

|  |  |  |
| --- | --- | --- |
| **KITŐL** | **ALKALMAK száma** | **CSALÁD/FŐ/ÖSSZEG** |
| Karitász (Ferencesek) | 4 | 79 család |
| Vöröskereszt | 8 | 95 család |
| NÉMO étterem | 5 | 74 fő |
| KÉTKER Alapítvány | 1 | 19 gyermek |
| Magánszemély 300 000 Ft. | 1 | 35 gyermek |
| Tanszer | 1 | 6 család/13 gyermek |
| Illatszer | 1 | 4 család/személy |
| magánszemély tv | 2 | 2 |
| KARANTÉLET | 1 | 550 600 Ft |
| Tűzifa (Önkormányzat) | 5 | 12 család/személy |
| **ÖSSZESEN** | **29** | **196 család, 158 személy** |

*Forrás: Család-és Gyermekjóléti Központ*

## **7.2. Szociálpolitikai Keret**

AKözoktatási, Közművelődési, Sport, Egészségügyi, Szociális és Lakásügyi Bizottság minden évben „Szociálpolitikai Keret” címen nyilvános pályázatot ír ki a II. kerületében élő lakosok számára biztosított szociális, gyermekjóléti és gyermekvédelmi ellátásokhoz kapcsolódó programok támogatására. A pályázaton részt vehettek költségvetési szervek, egyházak és a vallási tevékenységet végző szervezetek, civil szervezetek is.

Pályázni lehetett prevenciós programokra, alacsony-küszöbű ellátásokra, hátrányos helyzetű, fogyatékkal élő gyermekek szabadidős tevékenységére, kommunikációs, közösségteremtő esélyegyenlőségi programokra.

A támogatás lehetővé teszi, hogy nemcsak az önkormányzati fenntartású intézményekben működő programok, hanem a kerület életét színessé, változatossá tevő, értékes civil programok, kezdeményezések, feladat-ellátások bővüljenek, megvalósulhassanak.

A pályázat segítségével valósul meg olyan hátrányos helyzetű valamint fogyatékkal élő gyermekek és családok nyári táboroztatása is, akiknek erre forráshiány miatt nem lenne lehetősége.

A 2021. évben az elosztható éves keretösszeg 8 millió forint volt.

A 2021. évben a járványügyi helyzetre tekintettel az évek óta a Szociálpolitikai Keret pályázaton induló pályázók egy része nem nyújtott be pályázatot (pl.: nyári táborok), viszont új pályázók is jelentkeztek a felhívásra.

A koronavírus járvány okozta mentális problémák megelőzése, kezelése új kihívások elé állította a kerületben is a szociális és gyermekjóléti szakembereket, ezért a 2021. évi tematika két új pályázati lehetőséggel bővült. A pályázók a családon belüli, iskolai, munkahelyi erőszak megelőzéséhez, kezeléséhez, valamint mentálhigiénés segítő programokhoz is nyújthattak be pályaműveket.

## **7.3. Gyermekekért Díj**

Az Önkormányzat polgármestere évek óta kitünteti azokat a személyeket, akik a gyermekvédelem területén a gyermekek veszélyeztetettségének megelőzése és megszüntetése érdekében kiemelkedő és példaértékű munkát végeznek. A 2021. évben kiemelkedő munkájáért Havasi Tibornak a Tapolcsányi Általános Iskolai Kollégium igazgatójának adományozta a díjat.

## **7.4. Budapest Főváros II. Kerületi Önkormányzat Kábítószerügyi Egyeztető Fórum**

2021-ben a KEF két ülést rendezett meg online formában. Az első ülést február hónapban tartotta a KEF, melynek témája a Széll Kapu környéki kamaszok bandázása volt.

A résztvevők közt a KEF állandó tagjain kívül új civil és for-profit szervezetek is résztvettek, mint a Millenáris Park üzemeltetője és a Világszép Alapítvány, valamint társkerületként bekapcsolódott a közös gondolkodásba a XII. Kerületi Önkormányzat Család- és Gyermekjóléti Központ közösségi tere is.

A sűrűbb és megerősített rendőri jelenlét, a park biztonsági szolgálatának szigorúbb fellépése, valamint a sétáló utcarész kamerával felszerelése segített a probléma megoldásában.

A második ülésnek két témája volt, a pandémia okozta lelki egészség változása a fiatalok körében, valamint a kerületi kutatás újra indítása, mely a szerhasználat tekintetében a fiatalok rizikó és védőfaktorairól szólt.

Az ülésen résztvevők valamennyien megtapasztalták, hogy a fiatalok számára nehéz időszak volt a SARS-19 vírusjárvány, egyrészt az online tanulás újszerűsége, másrészt a szociális kapcsolatok beszűkülése miatt.

A KEF tagok arra a döntésre jutottak, hogy a kerületi kutatás kérdőívéből bizonyos elemeket kivesznek, amitől érthetőbb és egyszerűbb kitöltésű lesz a fiatalok számára a felmérés.

A személyes jelenlét visszatértével az iskolákban a rendőrség tart drog-prevenciós alkalmakat, *„Szer ami megváltoztat”* néven.

Az Erődtér Közösségi Tér drog-prevenciós programját az iskolán kívüli időszakban szervezi, elsősorban közösségi, szabadidős programokkal, valamint egy új Kortárs Segítő Képzéssel, melyet 2022. év február-december időszakban tart meg. Témái közt a lelki egészség, közösségépítés, szenvedélybetegség, kommunikáció, párkapcsolat szerepelnek.

## **7.5. Erő(d)Tér Ifjúsági Időtöltő Hely[[6]](#footnote-6)**

Az eddigi jó gyakorlatokra és hagyományokra épülve továbbra is a megelőzést helyezi előtérbe a Család-és Gyermekjóléti Központ Erő(d)Tér Ifjúsági Időtöltő Helye. Ezen gyakorlatokat követve továbbra is szem előtt tartják olyan programok indítását és fenntartását, melynek középpontjában a személyes és közösségi fejlődés, az értékadás, az egészséges életmódra való igény felkeltése és kialakítása, a családok prevencióban való támogató funkciójának hangsúlyozása áll.

A személyes lelki egészség fejlesztése mellett a kortárs segítés módszerével szeretnék hangsúlyozni a fiatalok környezetében élő családoknál, baráti köröknél az egyéni és közösségi felelősségvállalás fontosságát.

# Az Erő(d)térbe rendszeresen járó gyerekek helyzetétét az utcai szociális munkát végzők jól ismerik. Ha a gyerekek biztonságban érzik magukat, szívesen beszélnek a mindennapi életükről, a felmerülő problémáikról. Előfordul, hogy a gyermekek szülei fordulnak segítségért, nevelési és egyéb problémáik megoldásához.

A „normális” működésben, az Erő(d)tér hétköznapokon 10-18 óra között volt nyitva, továbbá a tanítási időszakban havonta egy alkalommal, általában szombatonként, külső programra került sor.

Sajnálatos módon, a 2020 óta tartó járvány az Erő(d)tér látogatottságát is befolyásolta, azaz a járvány hullámzása alakította a gyerekek aktivitását.

A 2021-es évben 187 napot tartott nyitva az Erő(d)tér, mely idő alatt 129 fő vette igénybe szolgáltatásokat, közülük 65 fő visszatérő fiatal és 64 fő először jelent meg a közösségi térben.

Az igénybe vevők legnagyobb része a 14-17 éves korosztályból kerül ki, őket követik az általános iskolás korosztályba tartozó gyerekek.

A szervezett külső és belső programokra főként a nyári és az őszi időszakban volt nagyobb érdeklődés, a programok között volt kirándulás, mozi, bowling, strandolás, UrbanGo, a tematikusan szervezett programok segíttették a csapatkohéziót és a fiatalok önismeretének fejlődését.

Állandó lehetőségként használható az Erő(d)térben a biliárd, csocsó, társas, ping-pong, stb.

Az online oktatás és a gyülekezési korlátozás idején gyakoribb utcai tevékenységekre került sor.

2021 nyarán két nyári tábor került megszervezésre. A Szigetköz evezős tábor immár második alkalommal került megrendezésre, ahol a fiatalok megismerhették a sátorozás és evezés élményét, valamint az önismeretük fejlődhetett. Az evezős táborban 7 fő vett részt.

A Velencei-tavi kerékpáros tábor is második alkalommal került megrendezésre 24 fiatal részvételével, kirándulással, strandolással, önismereti foglalkozásokkal töltötték az időt a gyerekek.

További 2 tábort is szervezett az intézmény, a családi táborokban cél volt, hogy a hosszú ideje fent álló rendkívüli járványhelyzet miatt mentálisan megterhelt családoknak biztosítható legyen olyan kikapcsolódás, pihenés, amely anyagilag nehezen vagy egyáltalán nem lenne elérhető számukra.

A balatonfenyvesi nyaralás 34 fővel (7 család) és három kísérővel valósulhatott meg.

A másik tábort „Velence Kincsei élménytábor” néven az óvodai –és iskolai segítők szervezték meg júliusban a kerületben élő és/vagy tanuló, 9-12 év közötti gyermekek részére a II. kerületi Önkormányzat Velencei-tavi gyermeküdülőjébe. A táborban 21 fő (8 család) pihenhetett.

## **7.6. A Népegészségügyi Osztály programjai**

A Népegészségügyi Osztály a tudatos vásárlás és az élelmiszerbiztonság témakörében tartott az iskolai egészségnapok keretében interaktív programokat.

Annak érdekében, hogy a gyermekek és az ifjúság minél szélesebb körében ismertté váljon a koronavírus terjedésének csökkentésében fontos szerepet játszó, jó kézhigiénés gyakorlat és a helyes kézmosás gyakorlata is tudatosuljon, a szakemberek e témakörben az egészségnapok, illetve iskolai foglalkozások keretében oktatták az érintett korosztályokat. Lakossági nagyrendezvényen (Hidegkúti Sportparádé) egész napos program keretében a kerületi családok jutottak elméleti és gyakorlati tudáshoz a témában.

Az egészségnapok keretei között számos foglalkozás valósult meg: érzékenyítő programok (vak, kerekes-székes személyek közreműködésével), interaktív órák a környezet- és természetvédelemmel hulladékgazdálkodással összefüggésben, elsősegélynyújtás, tűz-, baleset- és viktimizáció megelőzés, egészséges táplálkozással összefüggő programok, a védőoltásokkal kapcsolatos tények és tévhitek megismertetése; stressz kezelés, mentális egészség programok, bőrvédelem, közlekedésbiztonság, drog és alkohol prevenció stb.

Ezeken a rendezvényeken a diákok az egészséges életvitel területeit érintő élményközpontú interaktív foglalkozásokon vettek részt.

## **7.7. Pályázati programban való részvétel**

A Család-és Gyermekjóléti Központ meghívást kapott a BM finanszírozásával és az EMMI szakmai irányításával létrejött projektbe. A projektet a Rubeus Egyesülettel közösen valósították meg a kerületi szociális szakemberek „***A szülőség támogatásának új útjai a gyermekvédelemben”*** című modellprogramban.

A modellprogram keretében olyan „új” eszköz/eszközrendszer teremtése volt a cél, amely alkalmas a szülői kompetenciák széleskörű erősítésére, többoldalú fejlesztésére. A program 3 pillérre épült: 1.) intenzív családgondozás; 2) közösségfejlesztés; 3) családterápiás, mentálhigiénés komplex segítségnyújtás.

A Család-és Gyermekjóléti Központ a 3. számú pillér megvalósítására kapott felkérést.

Program címe: „Én és a családom”, mely komplex programot kínál a szülői kompetenciák fejlesztése mind az intézményi ügyfeleknek, mind az érdeklődő II. kerületi lakosoknak.

A programsorozatban olyan szolgáltatások kerültek kidolgozásra, amelyek rugalmasan bővíthetők, változtathatók.

A járványhelyzet elhúzódása miatt a pályázat nem fejeződött be a tervezett 2020. évben, jelenleg is folytatódik.

Az online világ előtérbe kerülése hívta életre a **váláslabirintus** ötletét, egy olyan webes szerepjáték került megalkotásra, melyben a külön költöző, válófélben lévő szülőpár nehézségein vezeti végig a játékosokat. A játék lényege a döntési helyzetek felismerése és tudatosítása, a meghozott döntések lehetséges következményeinek előre vetítése.

**Karantélet című művészeti pályázat**

A művészeti pályázat ötlete az óvodai-és iskolai szociális segítők között a biztonságos internethasználattal kapcsolatos csoportfoglalkozás tervezésével kapcsolatban fogalmazódott meg.

A pályázat központi gondolata volt, hogy a fiatalok megmutathassák, miként élték meg a pandémiás időszakot, mit tanultak, változtattak az élmények hatására, a mentális egészségük megőrzéséhez járulhattak hozzá a műveikkel.

A pályázat három művészeti kategóriában került kiírásra:

* irodalmi (pl. novella, vers, fogalmazás, slam, haiku, stb.),
* képzőművészeti (pl. festmény, rajz, montázs, installáció, stb.),
* digitális (pl. kisfilm, videó, fotó).

Összesen 49 pályamű érkezett be, ebből 7 az audio-vizuális kategóriában, 13 az irodalmi és 29 a képzőművészeti kategóriában.

A Család-és Gyermekjóléti Központ munkatársai a 2020. évben elkészítették a „*Külön élünk* *Együtt nevelünk!”* című hasznosan forgatható kiadványt, melynek célja volt a fogalmak tisztázása, az eljárások érthetőbbé és átláthatóbbá tétele, és ezáltal a szülők bizonytalanságérzetének csökkentése. A segítő munkában az egyik legjellemzőbb problématípus a szülők különválása, és az ebből adódó nehézségek. Ebben az élethelyzetben olyan új kérdésekkel, feladatokkal és kihívásokkal kell megbirkózniuk a felnőtteknek és a gyerekeknek egyaránt, melyekkel az addigi életükben nem találkoztak; a család korábbi rutinja és dinamikája átrendeződik. A tapasztalatok szerint a szülők sokszor elbizonytalanodnak, hogyan is kellene jól és helyesen cselekedniük, nem látják előre, tetteiknek milyen következményeik lesznek.

A kiadvány feldolgozza a szülői felügyeleti jog, a kapcsolattartás témáját, bemutatja a leggyakoribb intézményeket és eljárásokat, s tartalmazza azon II. kerületi intézmények elérhetőségét, ahol támogatást, segítséget kaphatnak a szülők.

# Összegzés

Fő feladatként fogalmazódott meg a 2021. évben is, hogy a II. kerület közigazgatási területén élő szociális, életvezetési és mentálhigiénés problémák miatt veszélyeztetett, valamint krízishelyzetbe került egyének és családok segítséget kaphassanak, illetve preventív jelleggel ellátásban vagy szabadidős programokban részesülhessenek.

A 2021. év még mindig nem az előre látható gyermekjóléti, gyermekvédelmi tervekről és kivitelezésükről szólt, hanem az aktuális járványügyi helyzetre való azonnali megoldásokról, reagálásokról.

Az online térben egyre otthonosabban mozognak a szakemberek, tartva a kapcsolatot az intézményekkel, szülőkkel, gyermekekkel, a jelzőrendszer tagjaival. Az online forma mellett a személyes kapcsolatok is működnek korlátozott formában, így a hibrid megoldást használata folyamatos volt.

A járvány okozta nehézségek, a jelzőrendszeri tagok online térben működése, majd a személyes kapcsolatokra való visszaállás talán már zökkenő mentesebben zajlott 2021-ben, de a gyermekeket megviselte a bezártság, a kortársak nélküli élet.

A 2021. évi szakmai tevékenység a szociális és gyermekvédelmi törvény, a végrehajtási rendeletek és az önkormányzati rendeletek alapján került megszervezésre, melyben kiemelt hangsúlyt kapott a járványügyi helyzet okozta feladatellátás kérdése.

A fentebb leírtak alapján elmondható, hogy a 2021. évben a kerületi gyermekjóléti és gyermekvédelmi ellátó rendszer az Szt. és a Gyvt. jogszabályi kötelezettsége alapuló kötelezettséget teljesítve, a veszélyhelyzeti időszakban is a kerületi családok érdekeit szem előtt tartva működött, s ebben az évben is példaszerű összefogással működtek együtt a kerületi szakemberek. Sikerült az ellátórendszert új pályázati lehetőséggel is bővíteni.

Célunk a továbbiakban is az, hogy a kerületben élő, szociálisan hátrányos helyzetű, egészségügyi, mentálhigiénés állapotuk miatt rászorult gyermekek és családok valamennyi pénzbeli, természetbeni és személyes szolgáltatási formához hozzá juthassanak, valamint a prevenciós programok és önként vállalt „jó példák” gyakorlata és a megvalósításban résztvevők száma a jövőben is bővülhessen.

Budapest, 2022. május 11.

Őrsi Gergely

polgármester

# Források jegyzéke

**Jogszabályok**

* A gyermekek védelméről és a gyámügyi igazgatásról szóló 1997. évi XXXI. törvény;
* A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet;
* A szociális igazgatásról és szociális ellátásokról szóló 1993. évi III. törvény;
* A Budapest Főváros II. Kerület Önkormányzata Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelete;
* A Budapest Főváros II. Kerület Önkormányzata Képviselő-testületének a kedvezményes élelmiszer-vásárlási lehetőség igénybevételének feltételeiről szóló 6/2009.(III.30.) rendelete;

**Beszámolók**

* Budapest Főváros II. Kerületi Önkormányzat Család-és Gyermekjóléti Központ vezetőjének beszámolója;
* Budapest Főváros II. Kerületi Önkormányzat Egyesített Bölcsődék vezetőjének beszámolója;
* Budapest II. kerületi Polgármesteri Hivatal Intézményirányítási osztály beszámolói, statisztikái;
* Budapest II. kerületi Polgármesteri Hivatal Ellátási Osztály statisztikai adatai;
* Magyar Protestáns Segélyszervezet beszámolója;
* Jó Pásztor Nővérek Kongregációja beszámolója;
* Fehér Kereszt Kiemelten Közhasznú Egyesület beszámolója;
* Budapest Főváros VIII. Kerület Józsefvárosi Önkormányzat fenntartásában működő Gyermekek Átmeneti Otthona beszámolója;
* BFKH II. Kerületi Népegészségügyi Osztály tiszti-főorvos beszámolója

Tartalomjegyzék

[Bevezető 4](#_Toc102939024)

[1. Demográfiai adatok 6](#_Toc102939025)

[2. Az önkormányzat által nyújtott pénzbeli, természetbeni ellátások 8](#_Toc102939026)

[2. 1. A Gyvt. által szabályozott, jegyzői hatáskörben nyújtott ellátások: 8](#_Toc102939027)

[2.1. 1. Rendszeres gyermekvédelmi kedvezmény 8](#_Toc102939028)

[2.1.2. Rendszeres gyermekvédelmi kedvezményhez kapcsolódó kiegészítő pénzbeli ellátás 9](#_Toc102939029)

[2.1.3. Hátrányos, halmozottan hátrányos helyzet fennállásának igazolása: 9](#_Toc102939030)

[2.2. Egyéb, a Gyvt.-ben nem szabályozott pénzbeli vagy természetbeni juttatások 10](#_Toc102939031)

[2.2.1. Eseti gyermekvédelmi támogatás (rendkívüli települési támogatásként) 10](#_Toc102939032)

[2.2.2. Gyermeknevelési támogatás 11](#_Toc102939033)

[2.2.3. Eseti kiegészítő gyermeknevelési támogatás 11](#_Toc102939034)

[2.2.4. Helyi utazási bérlet támogatás 11](#_Toc102939035)

[2.2.5. Karácsonyi támogatás 12](#_Toc102939036)

[2.2.6. Térítésmentes védőoltás 12](#_Toc102939037)

[2.2.7. Kedvezményes élelmiszer-vásárlási lehetőség 13](#_Toc102939038)

[2.2.8. Gyermekgondozási támogatás 13](#_Toc102939039)

[2.3. Sajátos nevelési igényű gyermeket nevelő családok támogatása – pályázat 15](#_Toc102939042)

[2.4. Ösztöndíj pályázatok 15](#_Toc102939043)

[2.5. Gyermekétkeztetés megoldásának módjai, kedvezményben részesülőkre vonatkozó statisztikai adatok 17](#_Toc102939044)

[2.5.1. Térítési díjak 17](#_Toc102939045)

[3. Az önkormányzat által biztosított személyes gondoskodást nyújtó ellátások 21](#_Toc102939046)

[3.1. Családsegítés és gyermekjóléti szolgáltatás 21](#_Toc102939047)

[3.1.1. Általános személyes segítő szolgáltatás, egyéni esetkezelés 22](#_Toc102939048)

[3.1.2. Az észlelő- és jelzőrendszer működtetése, szakmai kapcsolatok 24](#_Toc102939049)

[3.1.3. Család-és Gyermekjóléti Központ 25](#_Toc102939050)

[3.1.4. Család- és Gyermekjóléti Központ speciális feladatai 28](#_Toc102939051)

[3.3. Gyermekek napközbeni ellátása 32](#_Toc102939052)

[3.3.2. Napközbeni gyermekfelügyelet*(Család-és Gyermekjóléti Központ)* 38](#_Toc102939055)

[3.3.3. Egyéb napközbeni ellátási formák 39](#_Toc102939056)

[3.4. Gyermekek átmeneti gondozásának biztosítása 39](#_Toc102939057)

[3.4.1. Családok átmeneti otthonai 39](#_Toc102939058)

[4. Ellenőrzések 41](#_Toc102939059)

[5. Jövőre vonatkozó javaslatok 42](#_Toc102939060)

[6. Bűnmegelőzés 44](#_Toc102939061)

[6.1. BRFK II. kerületi Rendőrkapitányság 44](#_Toc102939062)

[6.2. Budapest II és III. Kerületi Bíróság 45](#_Toc102939063)

[6.3. Családvédelmi Koordináció 45](#_Toc102939064)

[7. A települési önkormányzat és a civil szervezetek közötti együttműködés 46](#_Toc102939065)

[7.1. Kapcsolat civil szervezetekkel 46](#_Toc102939066)

[7.2. Szociálpolitikai Keret 46](#_Toc102939067)

[7.3. Gyermekekért Díj 47](#_Toc102939068)

[7.4. Budapest Főváros II. Kerületi Önkormányzat Kábítószerügyi Egyeztető Fórum 47](#_Toc102939069)

[7.5. Erő(d)Tér Ifjúsági Időtöltő Hely 48](#_Toc102939070)

[7.6. A Népegészségügyi Osztály programjai 49](#_Toc102939072)

[7.7. Pályázati programban való részvétel 49](#_Toc102939073)

[Összegzés 51](#_Toc102939074)

[Források jegyzéke 52](#_Toc102939075)

1. Ellátási Osztály beszámolója alapján [↑](#footnote-ref-1)
2. Család-és Gyermekjóléti Központ beszámolója alapján [↑](#footnote-ref-2)
3. Egyesített Bölcsődék beszámolója alapján [↑](#footnote-ref-3)
4. BRFK II. Kerületi Rendőrkapitányság beszámolója alapján [↑](#footnote-ref-4)
5. Család-és Gyermekjóléti Központ adatgyűjtése alapján [↑](#footnote-ref-5)
6. Család-és Gyermekjóléti Központ beszámolója alapján [↑](#footnote-ref-6)